
Despues di cmalisa y mira accion di SPA a surgi e pregunta 


TIIR POLIS TA INTEGRO? 

Tin di nan cu ta usa y/of bende droga? Un preocupacion tambe di Mando Policial 




Experience the difference 

Alarm Installation 
Camera Installation 
Online viewing 
Monitoring Service 
Guard Service 
Patrol Service 


yourjyrotectwn v INVLSI 

jyartner since iggó SECURli N* V* 


We don’t just say it... Phone: (297) 582-7252 

We Guarantee it ! E-mail: insec@setarnet.aw 



MASKE cu SPA a bisa cu e marcha ayera mainta, no ta ningun accion, 
no mas a tene un caminata hunto pa bay entrega un carta cu varios punto 
di preocupacion cu SPA ta sinti cu tin den Cuerpo Policial. 

A lceda confirma tambe cu no ta tur Polis ta para tras di e preocupa- 
cionnan expresa pa SPA pa cual ayera caba, tabatin un cantidad di insulto, 
insinuacion den chatnan riba social media, cu sigur ta un preocupacion 
grandi. 

Di parti di Mando Policial, tambe a dicidi di cuestiona si tur Polis ta 
integro? Si tin bao di nan cu ta usa of hasta bende droga, cu ta motibo 
pa Mando Policial lo bay haci un investigacion. 

E no ta un represaya, no mas ta parti di maneho!!! 

Pa discuti varios punto di preocupacion 

SPA y algun miembro a marcha boy Bestuurskantoor 

Minister Dowers a fiha cu otro siman lo tin reunion cu tur envolvi 






AYERA mainta, un grupo di Polis a cumpli cu yamada di dirigencia 
di Sindicato di Polis, pa acudi na Warda di Polis na Oranjestad pa 
demostra nan malcontento cu Mando Policial pa lolce t’e maneho. 
A bay asina leu, cu SPA a laga sa di no tin confianza mas den Alto 
Comisario Dolfi Richardson. 

Segun un di e voceronan, e malcontento aki ta data for di basta 
tempo caba y awor nan kier un cambio. 

Pero e ta masha riparable cu awor cu SPA a haya un directiva nobo, 
encabesa pa E.V.O. Maduro, cu de pronto a malcontento aki ta 
keda manifesta, dunando mas bien indicacion cu e actual Directiva 
ta critica e directivanan anterior di SPA, cu lo no a haci net nada 
y awor nan lo a bin pa regla tur esaki. 

Tin acusacion di falta di respet, pero segun Vice Presidente di SPA, 
Jean Mark Lampe, esun cu a falta respet ta Alto Comisario. Ora cu 
SPA a trata di aserk’e pa papia na un bon manera, Dolfi Richardson, 
e Alto Comisario tabata arogante. Algo cu ta masha straño, pasobra 
conociendo Dolfi Richardson, semper e ta habri pa dialoga. 

Segun Jean Mark Lampe, a yega na nan orea cu awor cu un ldas 
di Polis ta kedando cla, cu e kier manda tur pa Departamento di 
Recherche, siendo cu Straatdienst ta keda cu falta di mas personal. 
Tin falta di material, mas curso, etc. 

Minister di Husticia, mr. drs.Arthur Dowers a bisa cu berdad cu 
esey ta un responsabilidad di Mando Policial y e mes no ta mete 
den asunto unda ta pone personal. 


E no tabata un manifestacion pero e Polisnan a bin hunto pa hunto 
marcha bay Bestuurskantoor pa entrega un carta cu tur e puntonan 
di preocupacion cu SPA ta constatando, pasobra nan kier pa Minis- 
ter di Husticia wak, cu e no mester wordo ciega pa Mando Policial. 
Di acuerdo cu e Vice Presidente di SPA, Jean Mark Lampe, debi 
n’e mal maneho di Mando Policial nan a perde un colega reciente- 
mente y si nada no pasa, e lo bolbe pasa. Pero awor awa a pasa 
hariña, despues tur otro directivanan di SPA a bin ta hala atencion 
di Mando Policial, no a haya reaccion. 

Awor SPA tin otro dirigencia cu ta mas determina pa caba cu tur 
faboritsmo den Cuerpo Policial, manera a ser bisa. 

MINISTER DI HUSTICIA 

Despues di agrupa cu algun Polis, bao di guia di lidernan di SPA, 
nan a dicidi di cana bay Bestuurcollege, unda nan a bay pa entrega 
un carta berdad cu e puntonan di preocupacion. 

Minister mr. drs. Arthur Dowers a compronde cu e discusion ta uno 
puramente interno y pesey nan a solicita un reunion cu e manda- 
tario, Mando Policial y cu SPA. 

A dicidi cu e reunion aki lo tuma lugar diahuebs otro siman dia 
13 di juli. 

Mirando e puntonan di preocupacion, no por kita e impresion cu 
SPA tin un agenda politico, pasobra e puntonan di demanda, ta 
mescos cu loke e.o. MEP ta bin ta bisa loke cu Polis mester na e.o. 
material, e.o. kier helicopter, mas auto di polis y mas personal. 

Hecho ta, cu tin un falta di comunicacion pisa entre Mando Policial 
y SPA, e.o., pa cual awor esaki ta bay for di man. 

Si sigui diferente chat riba social media 


No ta tur Polis ta sosten Directiva di SPA 


Tin un division serio y tin yen di insulto 





DESPUES di e yamada di SPA na tur miembro pa acudi ayera 
mainta na Warda di Polis pa un reunion, por a mira despues riba 
e sistema di chat riba social media, cu e diferencianan cu tin cu 
Mando Policial, no ta tur Polis ta sostene nan sindicato. 

Tin un va-y-ven, cu un cantidad di insulto, unda e gran parti di 
e miembronan masculino a cuminsa na insulta e miembronan fe- 
menino, kendenan no ta sostene SPA den loke nan ta haciendo. 

Tin masha insinuacionnan cu sigur no ta bon y nos no kier bay 
den esaki, pero sigur e no ta faborable pa ningun miembro di Polis. 
Esnan cu si ta sostene directiva di SPA den su accionnan, ta acusa 
Mando Policial di ta faborece e ser femenino, kendenan si ta haya 
tur loke nan kier. 

Nos ta kere cu Mando Policial mester pone un paro di inmediato 
n’e insulto y insinuacionnan aki sin base. 

Awor bao di e propio Polisnan ta pidi pa Mando Policial cuminsa 
haci un drug-test bao di tur Polis, pasobra tin hopi indicacion cu tin 


consumo di droga bao di e propio Polisnan, mirando comportacion 
di sigur miembronan di SPA. 

Papiando cu Alto Comisario Dolfi Richardson, kende t’e blanco di 
tur critica a afirma cu loke nos a señala ald sigur lo wordo discuti, 
ya cu nos mester tene un Cuerpo Policial limpi di droga. E tambe 
a haya informacion cu no solamente tin Polis ta consumi droga, 
pero cu tin hasta ta bende. 

E Alto Comisario ta lamenta e division cu algun miembro ta creando 
den Cuerpo Policial, awor cu mas cu nunca mester tin union. Tur 
esnan cu conoce, sa ki clase persona e ta, sigur e no ta arogante, 
pero ora di solicita reunion, haci esaki cu respet. Duna respet pa 
haya respet, pero ningun hende, tampoco SPA por kere cu ta nan 
ta dirigi Cuerpo Policial. 

Nan mester bisa p.e. cuanto auto nobo nan a haya den ultimo 2 
aña, pero bisa tambe cuanto di nan a ser kibra caba, p’e propio 
Polisnan. Lo mester cuminsa pensa, pa cobra e daño causa, si haya 
sa cu ta Polis ta fout? 

Dangui Oduber (MEP): 


Futuro briyante pa deporte cu MEP den Gobierno! 




DEPORTE di Aruba y deportistanan a wordo neglisha y lubida 
por completo p’e Gobierno di AVP. Por mira den ki estado comple- 
honan deportivo ta, varios di nan den estado deplorable, luznan ta 
casi cay riba deportistanan, luznan no ta funciona y asina por lceda 
menciona con deporte a wordo poni un banda, Dangui Oduber ta 
splica. 

Ta casi tur siman bo ta mira muchanan riba caya bendiendo rifa 
pa haya fondo pa por representa Aruba den exterior. Ta un lastima 
con AVP a maneha tur e entradanan di Lotto pa Deporte y kico 
tur nan a haci cu e fondonan ald. 

Canadian Banlc Note a bira doño di Lotto pa Deporte y awor en 
bes cu e entrada di Lotto pa Deporte wordo inverti den deporte na 
Aruba, ta e grupo Canades y nan shareholdernan ta ricibi e ganashi 
aki. Anto pa haci e situacion mas pio bo ta haya miembronan di 
e bestuur di Lotto ta fiesta y biaha cu e placa y te hasta casa di 
Parlamentarionan di AVP ta cumpra camara di siguridad cu e en- 
tradanan di Lotto pa Deporte. 

Recientemente mes Lotto pa Deporte a genera masha hopi entrada 


cu e benta di Lotto Mini Mega cu a lceda aden pa varios siman. E 
pregunta di oro ta, kico ta wordo haci cu tur e entradanan aki?, 
Oduber ta cuestiona. 

MEP a bisa cu nos tin un vision pa deporte unda nos kier mira 
deporte den futuro. 

En todo caso nos kier Lotto pa Deporte bin bek den man di Aruba 
y pa tur pero tur entrada wordo inverti den deporte di Aruba. Nos 
lo construi complehonan deportivo nobo, nos lo mantene comple- 
honan deportivo existente y tambe nos lo percura p’e faciladadnan 
y clubnan deportivo haya artificial turf. 

Nos kier pone artificial turf pa hacie atractivo p’e muchanan yega 
veld y duna nan un motivacion extra pa haci nan deporte favorito. 
Nos mester inverti den educacion y deporte p’asina por guia e 
muchanan cu ta nos futuro den e direccion corecto, Oduber ta 
enfatisa. 

Deporte ta importante den desaroyo di un mucha y nos mester 
duna deporte e atencion cu merece. Cada voto pa MEP ta un voto 
na fabor di deporte y un voto pa mas placa wordo inverti den de- 
porte!, Dangui Oduber ta conclui. 

Presidente di Parlamento: 

Reces t« inicia p« Parlamento, no lo tin reunion 
pero e trabou Parlamentario 

PRESIDENTE di Parlamento ta trece padilanti cu desde dialuna dia 10 di 
juli te dia 16 di augustus Parlamento lo tin reces. Esaki no solamente t’e caso na 
Parlamento di Aruba sino tambe na otro Parlamentonan di paisnan den Reino, 
manera Corsou, St. Maarten y Hulanda. 

Den e temporada aki no tin reunionnan publico ni di comision ni di otro indole. 

Sin embargo e trabou diario Parlamentario ta sigui dependiendo di e Parlamen- 
tario. Wyatt-Ras ta wak bek riba un temporada unda hopi a ser haci. 

Dos siman pasa p. e. a trata 5 ley riba un solo dia. E leynan aki ta beneficioso p’e 
ciudadano, e. o. e ley p’e trahadornan di SETAR por a haya nan pago riba cual 
nan a warda 14 aña largo, e ley di aumento di pensioen di behes cu 25 florin pa 
persona individual y pareha 42 florin. 

Tambe e ley pa duna rebaho riba pago di estudio cu 35 % ora e studiante paga 
di un solo vez. Tambe e rebaho riba impuesto ora cumpra un cas di antes cu ta 
monumento, tanto kita e impuesto di traspaso como rebaho. 

Ademas, e ley di mas supervision dor di Banco Central pa “wisselkantoren”. 

Tin un par di ley mas cu tin cu prepara pa ser trata despues di reces. 

Durante e reces tin cierto trabounan cu lo ser haci den sala di Parlamento pa 
loke ta trata e. o. airco. 

Presidente di Parlamento ta gradici Griffie y tur personal pa nan gran trabou 
durante e temporada cu a pasa. Paso sin nan e trabounan no ta cana. 

Tambe Wyatt-Ras ta gradici tur Parlamentario pa nan imput y ta desea tur exito 
durante campaña electoral 2017. 


di tur dia ta sigui 




Leer Werk Traject — Aña escolar 2017 - 2018 

Bo ta un hoben entre 16-25 aña cu pa un of otro motibo no a caba scol? 

Esaki ta bo oportunidad! 

Inscribi aworaki mes pa un miho futuro 



Opleidingen 

Duur 

Toelatingseisen 

1 

Basiskennis Automonteur, 

(Mecanico basico) 

1 jaar 

Notin diploma, mesterta motiva, disponible pa 
un aña, habri pa traha riba desaroyo personal. 

2 

Basiskennis Onderhoudsmonteur, 
(Mantenimento basico) 

1 jaar 

Notin diploma, mesterta motiva, disponible pa 
un aña, habri pa traha riba desaroyo personal. 

3 

Basiskennis Commercieel Medewerker 
(Empleado Comercial basico) 

1 jaar 

Notin diploma, mesterta motiva, disponible pa 
un aña, habri pa traha riba desaroyo personal. 

4 

Basiskennis Uiterlijke Verzorging 
(Cuido basico) 

1 jaar 

Notin diploma, mesterta motiva, disponible pa 
un aña, habri pa traha riba desaroyo personal. 


Pa inscribi pa un di nos opleidingen pasa na nos oficina cu ta situa na EPB Hato entre 09.00 am - 12.00 pm cu un papel di censo di 5 florin 
y bo ultimo rapport. Pa tuma parti den un di nos opleidingen mester cumpli cu un trayecto cu lo cuminsa 
14 augustus 2017 - 01 september 2017 pa asina haya acceso na nos opleidingen cu lo cuminsa 04 september 2017. 

Ultimo dia pa inscribi ta dia 31 di juli 2017. Schoolgeld ta fl. 75,- pa aña escolar. 

Pa mas informacion por yama Tel. 582-7324 of Cel. 744-4909. 

Expectavivanan ta alto pa Small Business Event 

Oradornan exitoso ta hiba palabra y lo duna 
informacion balioso na empresarionan local 


AWE diasabra dia 8 di juli, ta tuma lugar e Small Business Event den 
Renaissance Convention Center. Minister Richard Arends durante un 
conferencia di pensa a splica detaya kico e evento aki ta ensera. 

E ta bay riba e 4 top sectornan cu ta representa e desaroyo economico 
nobo. E evento ta gratis y ta dura di 9’or di mainta te l’or di merdia. 

Sra. Madel Jacopucci di Guardian Fatum Group y sra. Ernst Mohamed di 
KvIC kendenan ta participa n’e evento aki, a compaña Minister Richard 
Arends durante su confrencia di prensa riba e topiconan interesante aki. 
Sra. Madel Jacopucci di Guardian Group Fatum a conta cu durante e 
breakout session di e evento su compania ta duna informacion n’e par- 
ticipantenan kico nan mester tene cuenta cu ne ora nan tin un negoshi 
caba of si nan ta bay start un negoshi. 

“Nos ta informa nan di e riesgonan cu tin y con nan por sigura nan mes 
y si por warda pa haci esaki. 

Naturalmente esaki ta depende di ki tipo di negoshi bo ta cuminsa cu ne 
of bo tin un negoshi caba y pa haya un idea con e gastonan ta cay pa bo. 


E parti financiero pa un entrepreneur ta hopi importante.” 

Sra. Jacopucci a haci un invitacion n’e mundo empresarial pa ta presente 
awe diasabra n’e evento Small Business Event, ya cu esaki pa comercio 
ta algo hopi importante. 

Sr. Ernst Mohamed, Presidente di Camara di Comercio a splica cu Kamer 
ta bay tin un booth n’e evento. 

“Tin hopi empresario cu ta bay particpa y pesey nos tin un booth pa 
informa esnan presente con lanta un negoshi y ki papel bo mester tin pa 
draai of pa expande bo negoshi.” 

Mohamed a bisa di ta apoya completamente eventonan manera esaki. 
“E evento aki ta net un siman despues di nos Business Plaza cu ta algo 
parecido, pero esaki ta mas enfoca riba esnan cu tin un negoshi caba y 
kier expande esaki. 

E oradornan durante e evento aki ta di companianan bon para caba y 
nan ta un ehempel y inspiracion p’e otronan. 

Nos ta sugeri tur empresario, sigur esnan nobo pa bin e evento pa scucha 
y siña con haci nan negoshi mas exitoso.” 




Job 

Opportunity 


Divi & Tamarijn Aruba 

rtll fi'tluWef 


Do you want to be part ofthe dynamic team ofthe Grape Holding, 
then here is your chance! 


WE ARE LOOKING FOR A: 

STOREROOM CLERK 


Responsible for maintaining stock levels and/or computerized inventory records, 
the proper storage, issuing and maintenance ofall storeroom items. 
Ensures that par levels are always in stock. 


Qualifications: 

• Minimum EPB technical area graduate or equivalent; 

• Minimum 2 years’ experience in similar position. 

Knowledge, Skills & Abilities: 

• VastTools’knowledge; 

• Good computer skills; 

• Fluent in English, Spanish & Papiamento. 


We offer: Competitive wages, attractive benefits, a good 
working environment and an opportunity to grow 


Apply at the HR department located at Tamarijn Aruba Beach Resort 
J.E. Irausquin Boulevard #41; Tel: 525-5241 
From Monday to Friday — 8:00 A.M.- 12: 00 P.M. 

E-mail: hr@megaresorts.com 

Richenella Croes-Wever di partido POR: 


E participacion civico y politico di "Millennials" 



TA falta solamente algun dia p’e debate politico organisa dor 
di y p’e grupo di hoben cu ta ser yama “Millennials”. Pero 
kico nan kiermen cu esey? “Millennials” ta e generacion cu 
a nace entre 1981 y 1995, es decir, hobennan cu awendia 
nan edad ta entre 20 cu 35 aña, Richenella Croes-Wever 
ta splica. 


E grupo aki ta unico dor di nan familiaridad cu media y 
tecnologia; nan a ser lanta na un manera mas liberal, den 
e area politico como tambe economico. 

“Millennials”, nan ta e futuro generacion di consumi- 
dor y usuario di un mercado cu caracteristicanan 
nobo, necesidady demandanan cu ta importante 
pa nos conoce p’e efecto y transformacionnan 
cu e empresanan lo mester tene den consid- 
eracion, segun Croes-Wever. 

E generacion aki crea un relacion 
completamente diferente cu e po- 
litica formal of tradicional. Cre- 
ciendo den e era di informatica, 
e generacion aki a wordo educa 
dor di informacion ilimita y cu tin 
aceso na cuallder momento. Esaki a 
forma nan relacion cu politica y nan 
comunidad. 


“Millennials” ta ser considera un forsa politico cu 
a kibra tur barera tradicional, nan ta liberal y 
mas importante nan ta interesa pa sa KICO ta 
funciona en bes di KEN ta bin cu e solucion, 
Croes-Wever ta mustra. 


Con nos por aumenta e participacion civico 
y politico di “Millennials”? Dor di trece 
formanan inovativo pa involucra nan den 
participacion di procesonan democratico 
formal, p. e. dor di crea mas espacio pa 
nan por participa directamente den 
decisionnan publico pa medio di 
tecnologia y medionan social. 


Si logra haci esaki, “Millennials” 
lo tin e potencial di mehora e 
nivel di cada ciudadano y conduci 
na mas participacion politico pa 
nan y p’e generacionnan cu ta 
sigui, Richinella Croes-Wever ta 
conclui. 


Fundacion Pa Nos Muchanan (FPNM) heeft als doel om alle kinderen op Aruba in de leeftijd van 0 tot en met 12 jaar op 
een zo hoog mogelijk welzijnspeil te brengen, door opvoedingsondersteuning fe bieden aan de doelgroepen ouders, 

kinderopvangcentra en andere opvoeders. 

De Fundocion Po Nos Muchonon heeft pep direct plaatsingsmogelijkheden voor een voltijds 

PEDASOSISCH MEDEWERKER (M/V) 

In deze veelzijdige functie moakt u deel uit ven een teom von pedagogisch medewerkers en een administratief medewerker. U legt verantwoording af aan 
de directeur die belast is met de leiding en bedrijfsvoering van het bureau. 

Token 

— Het geven van opvoedingsvoorlichting, advies en begeleiding aan leid(st)ers werkzaam in de kinderopvang en ouders met (opvoedings) vragen of zorgen. 

— Het organiseren van cursussen, workshops en trainingen voor ouders en personeel, kinderopvangcentra en andere opvoeders. 

— Het geven van publieksvoorlichting betreffende opvoedingsvraagstukken. 

— Het geven van advies en ondersteuning bij het opzetten van nieuwe ktnderopvangcentro. 

— Het bevorderen van samenwerking en uitwisseling van informatie tussen de kindercentra en het personeel, 

— Het mede bevorderen van somenwerking met alsmede pleitbezorging bij relevante (overheids)instellingen en (particuliere) organisaties. 

— Het meewerken aan het inventariseren van behoeften en knelpunten in het werkveld. 

Functie-eisen 

— HBO Sociaal Pedagogische Hutpverlening of vergelijkbare opteidtng, aangevuld met relevante werkervaring. 

— Kennis vcn de Nedertandse, de Papiamentse, de Engelse en de Spaanse tacl in woord en geschrift. 

— Kennis van standaardpakketten voor kantoorautomatisering strekt tot aanbeveiing. 

— Zetfstandig kunnen werken als onderdeel van een kleine team en beschikken over probleemoplossend vermogen, 

— Creativiteit en ftexibiliteit zijn van belang evenais goede communicatieve vaardigheden, ordelijkheid en systematiek. Werkt conform kwaliteitseisen 
die binnen de organisatie worden gesteld. 

— Kennis in ontwikketing van kinderen van 0 t/m 12 jaar 

Arbeidsvoorwaarden 

Uw aansteliing geschiedt op basis van een arbeidsovereenkomst voor onbepaalde tijd met een proeftijd van 2 maanden. Sataris en overige arbeidsvoor- 
waarden conform bezoldigingsstructuur van de FPNM in het kader von output financiering. 

Sollicitatfe 

Uw schriftefijke sollicitatie voorzien van uw curriculum vitae, richt u uiterlijk 26 juli 2017 aan het Bestuur van de FPNM per adres Cumana 2, Oranjestad, 
e-mail adres; mfo@fpnm.aw. Voor eventuele vragen over de functie neemt u contact op met Mw. Natasha Silkes, via tel. 583-4247 / 588-0856. 

Een psychologisch onderzoek kan deel uitmaken van de selectieprocedure 


FUNDACION 

Kinsasha van der Bliek (ReD): 

E berdad ta den e hechonan di nos Gobiernonan 


UN relato a wordo treci na mi atencion; “Kinderombudsvrouw: kinder- 
rechten slecht nageleefd op Bonaire, Sint-Eustatius, Saba”. Ora m’a lesa 
e relato aki algo a resalta, e problematica ta serio y alarmante! Y esald 
expresa dor di mucha! 

Pero algo mas a resalta, Aruba no tabata inclui den e articulo ald. E dis- 
cusion a sigi y e persona aki a haci varios pregunta general encuanto e 
falta di un Kinderombudsman aldnan na Aruba y mi a dicidi pa pone e 
articulo cu cual mi ta bezig cu ne un banda y duna atencion n’e topico 
urgente ald, segun Kunsasha van der Bliek. 

Prome cu mi sigi kisas ta na su luga pa splica en corto kico exactamente 
ta un Ombudsman. 

Un Ombudsman ta un persona imparcial, homber of muher, cu ta atende 
cu diferente keho di e ciudadanonan di un pais. E Ombudsman ta haci 
investigacionnan solicita y insolicita di comportacion di e Gobierno, 
instancianan particular y negoshinan. 

Cierto pais tin diferente Ombudsman y cada un ta expert riba diferente 
area, p. e. educacion, cuido medico, trabou y manera menciona den e 
articulo Kinderombudsman. 

Ombudsman ta deriva for di Sueco y kiermen representante. Kiermen p. 
e. un Kinderombudsman en corto ta un representante di muchanan, nan 
bienestar y nan derechonan, van der Bliek ta splica. 

Hopi recien tambe a wordo publica cu un bes mas Gobierno di Aruba 
a falta di cumpli cu e fecha pa instala un Ombudsman, cual por sierto 
tabata 1 di juli 2017. Aruba por cierto tabata completamente ausente 
n’e conferencia di Caribbean Ombudsman Association (CAROA) cu a 
tuma luga na Boneiro den e luna di juni 2017. (“Aruba mist weer dealine 
aanstelling Ombudsman”). 

Ta di remarca cu na 2015 un relato “In 2015 installeert Aruba zijn eigen 
Ombudsman” a ser publica cu ya e tempo ey ta 10 aña cu e instalacion 
di un Ombudsman a wordo posponi p’e Gobiernonan y cu e aña ey si 
esaki lo a tuma lugar, cueste lo que cueste. 

Y awe na 2017 ainda Aruba ta den e mesun boto. 

Den e articulo remarcablemente ta enfatisa e importancia y 
urgencia pa un ombudsman ald na Aruba y tambe cu esaki 
lo conduci na un miho funcionamento di Gobierno. 

Ablief? Si! 

Bo a lesa bon, lo conduci na un miho funcionamento 
di Gobierno paso por medio di e Ombudsman e 
representantenan di e pueblo, Parlamentarionan por 
“ranca na orea” di e Minister encarga. Esaki 
unanimamente e Parlamentarionan a 
bay di acuerdo cu otro na 2015, van 
der Bliek ta mustra. 

Dicon anto Aruba no tin Ombuds- 
man? Of den e caso di e relato 
comparti cumi. Dicon Aruba no 
tin un Kinderombudsman? Y e 
contesta riba esald ta simpel, paso 
ningun Parlamento te cu awo a 
hay’e importante pa tin un persona 
imparcial cu por scucha e pueblo 
su kehonan y preocupacionnan y 
haci e Gobierno (lesa NAN Go- 
bierno) funciona a base di esald! 


Na 2015 tabata ya 10 aña cu esaki ta den doofpot awo na 2017 nos ta 
12 aña y 2 diferente Gobierno mas leu. Y ainda NADA! Den mi parecer 
esald ta mustra suficiente! 

Den e relato di 2015 sra. M. Lopez-Tromp, kende tabata Minister di 
Asuntonan Social ta remarca “Cu e Gobierno t’ey p’e ciudadano y no 
pa robes”. Si esald ta e realidad y e pensamento cu e Gobiernonan cu a 
goberna te cu awo ta apropia, dicon anto algo simpel y facilmente factibel 
manera un Ombudsman of Kinderombudsman no a wordo instala?, van 
der Bliek ta cuestiona. 

E contesta riba esald tambe ta simpel! Paso e no tabata importante pa 
nan! Paso en realidad e Gobiernonan y nan extension den Parlamento 
p’e ultimo 12 aña cu e topico ald ta pidiendo atencion, niun di nan no 
lo a cumbini nan propio agenda pa tin un Ombudsman cu ta trece na 
cla ldco en realidad tin mester atencion debido di e Gobierno y ldco ta 
bayendo robes den nos comunidad! Paso loke tabata importante pa nan 
ta cada un nan propio agenda pa cumpli cu ne y e Parlamento cual su 
responsabilidad eigenlijk ta pa representa e pueblo tabata eynan pa “spek 
en boon” y djis stempel cuallder proposicion cu tabata bin di Gobierno 
en bes di asegura cu nan representa e pueblo y nan preocupacionnan 
debidamente y dignamente. 

Ora un pais tin Ombudsman ta hacie dificil y casi imposibel pa cualkier 
Gobierno gaña y pretende cu tur cos ta “bon y prospero” pa nos pais, 
cual den mi ultimo articulo “Prosperidad real dim un pais” mi a enfatisa 
cu bou di “nos pais” tin cu compronde, “nos hendenan”. 

Con mas cla e mester ta pinta pa nos pueblo cu e ultimo Gobiernonan cu 
nos a conoce no tin e interesnan di e pueblo en realidad na pecho? Palabra 
bunita hamas y nunca por compensa p’e cosnan cu bo (e Gobierno) ta 
haci of miho bisa den e caso ald, no a haci, van der Blielc ta sigui bisa. 

Den e programa di ReD Democratico 2017 un punto ta resalta desde 
principio di e programa: 

Ademas, e ciudadano ta haya voz den Parlamento. Nos ta bay repre- 
sentabo, no reemplasabo como ciudadano. Bo tarea no ta djis vota y nos 
ta dicidi, sino cu nos ta bay crea mecanismo di participacion directo di 
ciudadano den decisionnan cu ta regarda nos comunidad y su futuro. 
P’esey nos lema “Yoz di pueblo den Parlamento”. 

Ora cu Parlamento ta consisti di hende integro y cu ta cumpli 
cu nan deber di representa e pueblo, Ombudsman ta un re- 
curso efectivo cu por instala y uza pa controla e Gobierno. 
Paso e Ombudsman ta trece directamente for di e pueblo 
e areanan unda tin mester di atencion y mehoracion den 
-A maneho di un Ministerio specifico, van der Bliek ta 

remarca. 

Esaki ta e tempo pa escogencia! Aruba tin mester y 
merece cambio, duna cambio e oportunidad cu e 
tin mester pa wordo realisa. Un di e prioridad- 
nan di ReD Democratico y mi prioridadnan 
ta pa segura cu un bes mas nos gobernan- 
tenan sirbi e pueblo di Aruba y segura cu 
esaki sosode dor di asegura cu Parlamento 
cumpli cu e tarea di controla e Gobierno. E 
cambio ta depende dibo! Vota consciente 
pa cambio REAL y duradero!, van der 
Bliek ta conclui. 

^ DIMAS ta lansa website nobo y moderno 


■H Algemeen Particulier Zakelijk Registratie Actueel Veelgestelde Vragen Contact 



DIA 1 di juli 2017, DIMAS (Departamento di Integracion, Maneho 
y Admision di Stranhero) a cumpli 11 aña di existencia como or- 
ganisacion gubernamental den e cadena di estranheria. 

Cu e meta di sigui cumpli y surpasa e expectativanan y necesidad- 
nan di su clientenan, tanto clientenan particular como clientenan 
di negoshi, DIMAS, cu sosten di 

Interpoint/VKA Carib Media, a traha un website completamente 
nobo y simpel. 

DIMAS ta contento y satisfecho di por anuncia, cu despues di algun 
luna di preparacion y trabou den ekipo, cu entrante di juli di 2017, 
DIMAS a logra di concretisa un otro proyecto/meta mas, esta di 


tin su website nobo: www.dimasaruba.aw den aire! 

E website nobo di DIMAS ta acesibel den tres diferente idioma. 
E website ta comparti na un manera diferente compara cu esun 
anterior, haciendo e asina mas agradabel p’e cliente, sea cu ta uno 
particular of uno di negoshi, pa busca y haya tur informacion cu e 
mester na un manera facil y lihe. 

DIMAS na caminda pa “DIMAS 2.0” lo sigui inverti den su recurso 
humano, pero tambe lo sigui probecha avancenan tecnologico, y lo 
implementa mas proyectonan di mehoracion, pa asina sigui hisa 
continuamente e eficiencia, efectividad y e calidad di su proceso, 
su servicionan y su productonan. 



BO TARHETA Dl CREDITO 
CUCHIPAYEGA! 


Entrega bo tarheta actual 
y busca bo tarheta di credito 
cu chip na nos oficina na 
Vondellaan 31. Fordi 30 di juni 
te cu 11 di augustus 2017. 


30 di juni te cu 11 di augustus 2017, por pasa busca bo tarheta di credito 
cu chip na Banco di Caribe Aruba N.V. for di 8 am pa 4 pm. 

Nos ta habri specialmente riba diasabra dia 8 di juli entre 9 am pa 2 pm 
pa clientenan cu no por pasa durante nos oranan di oficina. 



Vondellaan 31 • Tel: +(297) 523 2250 



BANCO Dl CARIBE 


RICIBI 
AWEMAINTA 
TIJR RIA im 



Registra awo! 

Maada bo e-mail na 
noticia@awemainta. com 


Mainta 

trccrakérGtio 

Nos e-mail: 

noticia@avvemainta.com 

Tel: 583-1400 
Fax: 583-1444 

Cruz Corra y SABA a firma acuerdo di cooperacion 




TABATA diahuebs ultimo, cu dirigencia di Cruz Corra, representa pa Michel 
LeHaige, kende hunto cu Raymond Kock, Director di SABA, a firma un acuerdo 
di cooperacion. Mas ainda awor cu Cruz Corra a habri un oficina tambe na Aruba, 
loke nunca antes tabata existi. 

Cruz Corra ta celebrando su 60 aña di existencia na Aruba, y awor a expande 
nan halanan pa pariba di brug. 

Cruz Corra a haya un stacion na SABA na San Nicolas, cu sigur ta un win-win 
cooperacion, pasobra awor por transporta e clientela di SABA na San Nicolas 
pa e.o. Hospital pa tratamento. 

Raymond Kock, Director di SABA ta masha contento di logra un acuerdo di 
cooperacion, unda SABA a ofrece un post na Cruz Corra, unda lo tin un am- 
bulance staciona. Pa cu SABA e ta algo hopi grandi, pasobra e kier men, cu e lo 
spaar placa cu nan pacientenan, ora di bishita un medico specialista. 

E unico forma pa yuda otro, ta dor di yuda otro, segun Raymond Kock. SABA lo 
no cobra Cruz Corra huur, pero lo transporta e pacientenan ora nan tin mester, 
y gratis. 

Tur servicio cu Cruz Corra ta duna na Dakota, lo wordo duna awor na San Nicolas. 

Consulting Engineer di ACE Engineering, Reigéne Geerman 

Companianan mester traha uni pa mas capacidad na Aruba 



ACE Engineering diariamente ta duna conseho tecnico na companianan 
y specialmente nan ta evalua riba e tereno tecnico di e proyectonan. 
Consulting Engineer di ACE Engineering, Reigéne Geerman a splica cu 
nan ta sostene cliente y companianan riba diferente area, manera utilidad, 
di medio ambiente, renewable energy, electrical engineering y mechanical 
engineering. 

P’e motibo aki ACE Engineering tambe lo participa den e Small Business 
Event, unda cu Reigéne Geerman lo ta un orador. 

Pa un compania chikito y specialmente riba un isla manera Aruba, ta 
importante pa negoshinan childto traha como un team y colabora hunto. 
“Kiermen traha hunto den proyectonan. Asina nos por ehecuta y traha 
proyectonan hunto como un team ald na Aruba”, Reigéne Geerman a indica. 

Tur hende por yuda y colabora cu otro pa uni forsa. Esaki ta pone cu aki 
na Aruba por haya mas capacidad hunto y pensa hunto. 

ACE Engineering ta traha asina aki unda cu nan ta traha cu otro tipo di 
companianan. Nan ta mira unda e puntonan debil ta y ta traha riba dje 
p’asina yega na un bon producto final. 


Job 

Opportunity 


Divi & Tamarijn Aruba 

1 * j ntluHJ/'ef 




Do you want to be part ofthe dynamic team ofthe Grape Holding, 
then here is your chance! 


WE ARE LOOKING FOR AN: 

ELECTRICIAN 


Qualifications: 

• Minimum EPB technical area graduate or equivalent; 

• Minimum 5 years experience as electrician. 


Knowledge, Skills & Abilities: 

• Must be able to work independantly with minimum guidance; 

• Able to work on Sundays and when scheduled on holidays; 

• Good communication skills; 

• Fluent in English, Spanish & Papiamento. 


We offer: Competitive wages , attractive benefits , a good 
working environment and an opportunity to grow 


Participantenan lo haya ricibi diferente informacion awe durante e Small 
Business Event unda cu algun compania lo bin cu puntonan importante 
pa yuda companianan chikito y mediano. 

E Small Business Event lo tuma lugar den Renaissance Convention Center 
y lo cuminsa for di 9:30 di mainta y lo termina pa l’or di merdia. 


Apply at the HR department located at Tamarijn Aruba Beach Resort 
J.E. Irausquin Boulevard #41; Tel: 525-5241 
From Monday to Friday — 8:00 am - 12:00 pm 
E-mail: hr@megaresorts.com 

Durante Small Business Event di awe 


Qredits ta da pa yuda finanda 
negoshinan chikito y mediano 



“NOS lo presenta nos mes, dor cu nos ta basta nobo ai- 
nda riba mercado. E intencion ta pa introduci nos mes na 
un manera mas formal y splica con por yuda negoshinan 
chikito pa crece na Aruba”, asina Oliver Yieira di Qredits 
Aruba a duna di conoce. 

Un di e factornan pa cual tin hopi interes t’e parti di finan- 
ciamento. Pero Qredits ta ofrece otro servicionan, manera 
guia, E-Learn y informacion adicional via nan website. 

E participacion di Qredits ta un forma p’asina laga e en- 
trepreneursnan sa cu, si ta pa un fiansa childto pa cum- 
insa cu nan negoshi chikito of mediano, cu nan por acudi 
libremente cerca nan. 

Participantenan lo haya ricibi diferente informacion awe 
diasabra durante e Small Business Event unda cu algun 
compania lo bin cu puntonan importante pa yuda com- 
panianan childto y mediano. 

E Small Business Event lo tuma lugar awe den Renaissance 
Convention Center y lo cuminsa for di 9:30 di mainta y 
lo termina pa 1 ’or di merdia. E evento lo ta gratis. 

0 ^ lfacation in Paradise. 
\\£L Aruba Beacb Club. 
Week 29 - Room 156. 
22- 29 July 2017. 
Studio, sleeps 4. 

Groundffloor. 

Call 731- 9698. 
Uapbne. 



BO MESTER Dl WASTE BUCKET RESIDENCIAL 
OF COMERCtAL? 


20 yrd 
Big Bucket 


Smali 


Nadine Willems-Antersijn ta orador na Small Business Event 


Bon servicio ta traduci 
den mas benta y entrada 

Mester trece e hospitalidad Arubiano atrobe den servicio na cliente 



GIANNI’S Group lo tin dos presentacion awe diasabra durante e 
Small Business Event den Renaissance Convention Center. 

E prome parti lo ta di e Director di Gianni’s Group mes kende lo com- 
parti e exito di e grupo, con a cuminsa y kico ta haci nan exito, mientras 
cu den e “breakout session”, Nadine Willems lo elabora riba servicio 
na cliente y con esald ta relata na mas benta. 

Den e parti di “Customer Service” lo haci un sorto di training na tur e 
participantenan, pues un tayer interactivo, pa tur presente realisa unda 
nos ta awor como e producto Aruba den servicio. Ultimo tempo tin 
hopi lceho riba nos nivel di servicio na cliente, no solamente pa localnan 
sino pa turistanan tambe. 

“Mi mes ta hopi exita y ta sinti mi masha honra di ta invita como un 
orador n’e Small Business Event”, asina Nadine Willems, Corporate 
Trainer na Gianni’s Group, a segura. 

Mas leu el a indica cu: “Loke nos ta haci na Gianni’s Group ta purba 
trece servicio na cliente bek na lo basico. Kico t’e hospitalidad Arubiano, 
ldco a haci Aruba popular, pakico turistanan ta sigui bishita nos. 

Hopi di esaki tin di haber cu e hospitalidad cu nos tabata brinda. Mi 
ta bisa tabata, pasobra mi ta sinti cu e no t’asina mas”, segun Nadine 
Willems. 

E intencion di su presentacion di diasabra awor ta pa repasa e puntonan 
aki y convence e participantenan cu servicio ta esencial den no sola- 
mente brinda mihor servicio, sino tambe con bon servicio ta traduci su 
mes den mas benta y mas entrada. 

E Small Business Event lo tuma lugar diasabra awor den Renaissance 
Convention Center y lo cuminsa desde 9:30 di mainta y lo termina pa 
1 ’or di merdia. 

E evento lo ta uno gratis, pero esnan cu ta desea di participa mester in- 
scribi yamando 582-1181 ext. 439 of via e-mail l.croes@idea-aruba.com . 

Senior Manager di Deloitte Digital Services, Guido Picus 


Deloitte lo presenta strategianan digital y di social media 

Small Business Events ta pa duna ideanan na companianan chikito y mediano 


AWE lo tuma lugar e Small Business Event unda cu 
Deloitte lo duna un presentacion di social media y 
digital dor di nan Senior Manager di Deliotte Digital 
Services, esta Guido Picus. Deloitte lo trata e parti 
con pa set up un strategia rond di e dos temanan aki. 
Nan a scoge pa papia riba e temanan ald pa motibo 
cu doñonan di negoshinan chikito y mediano ta 
hopi druk y nan no tin tempo pa pensa riba digital y 
mercadeo en general. 

“Mi lder comparti par di concepto eyden, p.e. manera 
un content calendar y branding p’asina bo por com- 
peti online y bira mas exitoso”, Guido Picus a expresa. 
Guido Picus a invita tur hende pa presenta n’e Small 
Business Event, pero specialmente pa nan ta presente 
durante su presentacion cu lo ta pa 11:00 awe mainta. 

Durante su presentacion, Guido Picus lo elabora riba 
hopi case study. Tambe e ta desea di comparti expe- 
riencianan di Deloitte den mercado y consumidor. 
Mainta lo tin e parti di conferencia y despues lo tin 
algun “breakout session”, unda cu lo tin diferente 
tayer. 

E tayernan aki lo duna diferente punto con pa cum- 
insa cu negoshi, kico t’e elementonan, ldco ta e in- 
gredientenan pa por tin un negoshi di exito. 

E evento lo tuma lugar awe den Renaissance Con- 
vention Center, cuminsando for di 9:30AM te cu 
1:00PM. E evento ta gratis. 


AW hMainta 

Tel: 583-1400 Fax: 583-1444 



University of Aruba 


The onlne-registration 

is now open 

May 15 - July 15 


www.ua.aw 

Evan Giel di SETAR 


Tin diferente servicio cu negoshinan por uza pa ta exitoso 

Lo brinda hopi informacion di data durante Small Business Event 




ARUBA BEACH CLUB RESORT 


One bedroom Deluxe Unit 
Available for 1 week - August 12lh to 19th, 2017 
Only Awg 1,300,- for 1 week stay 

Fully equipped and comfortably sleeps 5 people 


• 1 bedroom with 2 queen beds 

• 1 smatl kitchen 

• Living area sofa has pull out bed 


• 1 bathroom 

• Living & dining area 

• 2 TVs (one in bedroom & 
one in living area) 


“MAKE data work for your business”, esey t’e tema 
cu Evan Giel di SETAR lo presenta awe diasabra den 
e Small Business Event. E titulo ta hopi amplio den 
cual SETAR lo elabora riba e parti con data por traha 
pa exito di Bo negoshi. 

SETAR ta ofrece diferente servicio di telecomunica- 
cion na Aruba y e biaha aki nan lo elabora riba otro 
tipo di servicio cu un negoshi childto por uza y por 
yuda na exito na nan negoshi. 

“No keda sin bin, pero pasa y presencia e presentacion 
pa haya mas informacion di e servicionan di SETAR”, 
Evan Giel a indica. Esaki ta un oportunidad cu tur 
hende por pensa pa nan futuro. 

Durante e evento participantenan lo haya sa mas 
di e experiencianan di algun compania den e prome 
parti, mientras cu den e di dos parti lo enfoca riba ki 
ora pa inverti den calidad humano, pakico “human 
recource” ta importante. 

E Small Business Event ta tuma lugar awe diasabra 
den Renaissance Convention Center y lo cuminsa for 
di 9:30 di mainta y lo termina pa l’or di merdia. E 
evento lo ta uno gratis. 















































































Director di ATIA, Michelle de Groot: 


Small Business Event lo brinda hopi informacion practico 

Prome y di dos parti di evento ta hopi importante 


ATIA lo ta presente awe n’e Small Business Event den 
cual lo suministra diferente informacion di e oradornan 
presente. 

Director di ATIA, Michelle de Groot, ta pensa cu e Small 
Business Event ta un bon iniciativa, pasobra semper tin 
necesidad den comercio pa evento, programanan cu ta 
duna informacion practico, pero ta fungi como inspi- 
racion pa entrepreneurs, hendenan cu kier cuminsa cu 
negoshi childto of esnan cu ta den Small Business caba. 
E evento ald ta duna nan informacion cu nan por uza 
den nan compania. 

ATLA ta haya con e manera Small Business Event ta 
hinca den otro t’e prome parti tin varios comerciante 
conoci cu ta opera den e 4 top sector cu Gobierno lder 
promove, nan lo conta nan storia. 

Tambe nan lo papia riba nan experiencia y con nan ta 
handle nan compania. 

“Esaki lo duna inspiracion n’e companianan cu ta pre- 
sente n’e evento”, Michelle de Groot a expresa. 

E di dos parti lo ta mas practico di cual lo parti e grupo 
den varios grupo chikito. Asina ald nan lo haya mas in- 
formacion practico riba diferente topico cu ta relevante 
pa companianan chikito. Ald nan lo haya sa con pa 
set up un website, con pa mantene esald, pero tambe 
informacion over di belasting cu ta hopi importante. 

E di dos parti tambe ta hopi importante pa compani- 
anan childto. 

E Small Business Event lo tuma awe diasabra den Re- 
naissance Convention Center y lo cuminsa pa 9:30 di 
mainta y lo termina pa l’or di merdia. E evento lo ta 
uno gratis. 



th * Compe^' 


DIASABRA DIA 8 JULIE 2017 


1/4..BODY—SEANPAUL 
2/1 _ UN BIAHA SO - C ZAR 
3/5.. YOUR SONG — RITA ORA 
4/6.. LONG FELLOW - BROOKLYN 
5/2.. NEVER GIVE YOU UP — JUCIE JONES 
6/9.. MALIBU — MILEYCYRUS 
7/10.. HUNTER- GALANTIS 
8/3.. A DREAMTHAT NEVER STOPS - OZARK HENRY 
9/7.. FELICES LOS 4 - MALUMA 

10/11.. DESPACITO — LUIS FONSI- D.YANKEE-JUSTIN BIEBER 
11/13.. PRETTY GIRL — MAGGIE LINDEMANN 
12/14.. PERFECT PLACES — LORDE 
^JI 3/15.. DOWN -- MARIAN HILL 
14/19.. MAMA MIA —RIDSA 
15/12.. STRIPTHAT DOWN — LIAN PAYNE 
16/8.. BON APETITE —KITTY PERRY 
17/—MAYIHAVETHIS DANCE - FRANCIS -THE LIGHTS 
18/— STAY LUCKY - NERINA PILOT 
19/— LIGHT US UP — MATRIX AND FUTUREBOUND 


BROADCASTON HIT 94 FM SJEREO^-94.1 
r SATURDAYS FROM - 4~00 - 6.00 P?m" 

SETAR ta conseha pa dientenan controla nan 
dato p # e ta corecto den Buki di Telefon 2018 





Aruba Telephone Directorv 

SETAR ta recorda tur abonado cu si pa un of otro motibo e 
number, nomber of adres di e cliente no ta corecto actualmente 
den buki di telefon 2017, cu por haci e cambionan necesario 
prome cu e edicion di 2018 sali publica. Pa esnan cu ta desea di 
haci cambio, por haci esaki prome cu dia 12 di augustus 2017. 
Ta hopi importante pa sa cu e nomber di e abonado y e number 
di telefon lo sali publica den buki telefon 2018, manera e ta reg- 
istra den e data base di SETAR. Pa cambio di nomber of adres, 
por pasa na cualkier Teleshop. 

Viuda of viudonan por haci cambio di nomber gratis na momento 
di presenta e “acto di fayecimento” (overlijdingsakte). 

Pa por haci cambio den nomber mester presenta un copia di 
registro civil (no mas bieu cu 6 luna) y pa negoshinan mester 
presenta copia di registracion di Camara di Comercio (max 6 luna 
bieu). Hunto cu e papelnan menciona ta rekeri un identidad va- 
lido (paspoort of rijbewijs di Aruba, Antiyas Hulandes, Hulanda 
of ID valido di Aruba). 

Si e abonado ta desea pa nan number di telefon celular tambe apa- 
rece of haci un number di telefon “unlisted” den e buki di telefon 
2018, SETAR ta pidi pa por fabor haci e aplicacion na tempo. 

Pa mas informacion por yama 114, fax e informacion pa nr. 
582-1501 na atencion di Janine Gibbs of manda un e-mail na 
customercare@setar.aw . 


Dia 30 di juli awor 


Posibilidad pa adopta un cacho o pushi 



COME FIND YOUR NEW BEST FRIEND 


DIA 30 di juli proximo tin un evento grandi di 3 pa 6 pm unda 
pueblo por pasa adopta un cacho of pushi cu no tin un hogar. Lo 
tin petshopnan y clothing stores di pets etc. 

Un actividad pa henter famia. Animal Health Veterinary Hospital 
hunto cu tur e fundacionnan cu ta percura pa yuda cuida e bestia 
nan riba caya na Aruba. 

E Adoption Day, tur e fundacionnan ta bay trece nan cacho y 
pushinan aden, pa adopcion, tur e pueblo di Aruba por conoce 
mas di e diferente fundacion cu Aruba tin cu traha pa cuido di e 
bestia riba caya. 

Hunto nos por logra resolve e problema di pushi cu cacho riba 
caya. Si lder mas información, semper por tuma contacto cu Diego 
Guzman Escobar: Animal Health Veterinary Hospital; cel 564- 
0119 of via diegoco7@hotmail.com 

Tambe por tuma contacto cu Shohaira Da Silva, coordinadora di 
e evento tambe na 593-8003. _ 

VcmEps Kunneman VanDoorne a entregá 
e di 17 Premio di Tesina na Corsou 



WILLEMSTAD - Almira Keli ta ganador di e di 17 Premio di 
Tesina di VanEps Kunneman VanDoorne. 

E abogadonan Tiffany de Palm y Aubrich Bakhuis a entregá e 
premio: Un chéck y un certificado. Cada aña ta duna e Premio di 
Tesina p’e mihor tesina di graduacion di e studiantenan di Facultad 
di Ley di Universidad di Corsou (UoC). 

E aña aki tabatin tres tesina, tur tres a haña ocho, cu a bin na re- 
marca p’e premio. P’e hurado tabata un tarea dificil pa scoge un 
ganador for di e tres tesinanan aki. Como cu e docentenan di e 
universidad cu ta guia durante e proceso di scirbi ya caba ta duna 
hopi atencion n’e balor adicional cientifico di e tesinanan, e hurado 
a paga tino spesialmente n’e calidad y e structura di e argumenta- 
cion huridico di e problema. 

E tesina ganador di Almira Keli ta trata di e ley Curasoleño di ex- 


tradicion. Segun e abogadonan Tiffany de Palm y Aubrich Bakhuis 
un tesina cu un splicacion masha cla di e estado actual di derecho: 
“Almira a logra di hiba e lesadó hunto cuné den su relato. 

E argumentacion tabata ‘to the point’ y haciendo uso di sinópsisnan 
skemático el a haci un materia complicá comprendibel. 

Cu esaki Almira su tesina ta un guia pa hurista cu tin ménos cono- 
cemento di derecho penal y especialmente derecho di extradicion.” 

Como organisacion caminda conocemento ta para central VanEps 
Kunneman VanDoorne ta duna hopi balor na bon enseñansa. 
Bon enseñansa ta crea oportunidad p’e futuro generacionnan den 
comunidad Caribense caminda e oficina mes tambe ta operá. 

E entrega anual di e Premio di Tesina ta un iniciativa pa sostené 
esaki. Otro iniciativanan ta dunamento di sosten na moot courts 
y e dunamentu di kólezje (huesped). 

Na Caribbean Palm Village Resort 

E tan stima y aprecia Miguel 
Zievinger a baha cu pensioen 
despues di 30 aña di servicio 



UN hende homber cu ta personifica hospitalidad 
Arubiano, Miguel Zievinger, a disfruta di su fiesta di 
pensioen for di su resort stima, despues di a traha ey- 
nan pa 30 aña, for di e tempo cu a basha e cement pa 
construccion di e piscina, e ta raporta. 

Miguel tabata e resort su specialista di servicio di 
huesped den varios rol, como mensahero, bellman y 
warda di seguridad, semper humilde, cla pa yuda y 
incansable. 

Pa su dedicacion, Miguel Zievinger a crea hopi amistad 
den transcurso di e añanan, y el a desaroya relacionnan 
special cu esnan di bishita for di rond di mundo pa 
disfruta di un bon vakantie, ademas di su coleganan. 

Un tata di un yiu - su yiu homber Hiram a sigui su 
pasonan y a drenta hospitalidad - un welo di 6 y un 
bisawelo di 2, Miguel a bisa cu e lo ta sumamente druk 
di awor en adelante, pasando tempo cu e generacion 
mas hoben y biahando rond di mundo. 

Den su prome carera, como e gerente di Kentucky Fried 
Chicken pa 28 aña, Miguel a cambia pa Caribbean 
Palm Village Resort ora su dunador di trabou a drenta 
e mundo di desaroyo hotelero. 

“Dus bo por bisa cu mi a traha p’e mesun compania pa 
58 aña,” Miguel Zievinger a bisa. 

Brasa, sunchi y regalo di despedida a haci Miguel su 
fiesta sumamente special, y sigur nan lo sinti su falta 
n’e resort, pero su aventuranan benidero ta bon mereci. 

Presidente di AVB, Ing. Richard Dijkhoff 

Veld di Estrella miho ilumina 
awor cu bombionan nobo 



E club di futbol S.V. Estrella a ricibi su bombionan p’asina 
nan por ilumina e veld mas miho y nan por train miho den 
oranan di atardi pa anochi. Directiva di S.V. Estrella tabata 
contento di a ricibi e bombionan for di AVB conhuntamente 
cu CONCACAF. 


Como parti di e proyecto cu AVB ta eherciendo na yuda club- 
nan cu algun bombio. AVB tabatin contacto cu CONCACA, 
unda cu a splica nan rib’e necesidad cu clubnan tin na Aruba 
pa bombio ya cu cada bombio ta costa placa. Presidente di 
AVB, Ing. Richard Di jldroff a indica cu CONCACAF a bay di 
acuerdo pa yuda e clubnan. 










m?- 


A toca turno di S.V. Estrella pa ricibi bombionan, unda cu 
tabatin diferente bombio pa cambia. AVB y S.V. Estrella 
hunto cu brandweer a cambia e bombionan. Hopi biaha ta 
haci uzo di veld di Estrella y awo e tin bon iluminacion. E 
muchanan por hunga bala tranldl, pasobra tin luz y claridad 
un biaha mas y nan por sigui practica e deporte di futbol cu ta 
e deporte rey na Aruba. 


Presidente di S.V. Estrella, Gilbert Raven hunto cu e directiva 
ta contento y gradici di a ricibi e bombionan. 

“Desde hopi tempo e veld di Estrella tabatin bombionan ldma. 
CONCACAF y AVB a dicidi di duna un man y nos ta hopi 
contento cu e iluminacion t’ey bek”, Gilbert Raven a expresa 

Diamars 1 8 di juli 201 7 

BEAM ta host seminario gratis tocante 
con pa monetisa musica online 

BEAM ta hopi orguyoso di por host un seminario completamente GRATIS, 
unda tur musico di Aruba por siña con pa monetisa nan musica online. 

Den e industria di musica nobo, mayoria di e placa cu musiconan ta gana dor di bende 
nan musica tabin di plataformanan digital manera Spotify, Apple Music, Amazony otro. 
Hopi artista Arubiano ta scoge pa publica nan musica digitalmente riba Sound- 
Cloud y YouTube, y di e manera aki ta perde oportunidad pa gana placa di nan 
musica. 

Durante e seminario, lo siña con pa gana placa haciendo uzo di plata- 
formanan digital manera YouTube y SoundCloud, con pa colecta roy- 
alties di bo musica, con pa gana mas placa di concerts, y hopi mas. 
E seminario lo tuma lugar diamars 18 di juli na Beam, Steenweg 17-19, Oran- 
jestad, di 7:00 pa 9:00pm. 

E speaker p’e evento aki ta e Arubiano Tony van Veen, CEO di CD Baby & 
Disc Makers, dos di e plataformanan mas popular pa musiconan indepiendente 
na Merca. 

Despues di gradua di Colegio Arubano, Tony a studia na e Universidad di Penn- 
sylvania y a bira un artista independiente cu a graba, print y publica su mesun 
musica. 

CD Baby ta conta cu Regina Spektor (Songs), Air Supply (The Singer ScThe 
Song), y Reel Big Fish (Our Live Album is Better Thank Your Live Album) entre 
su clientenan, tanto como artistanan local manera Datapanik, Grupo di Betico, 
y Padu del Caribe. 

Pa mas informacion y pa registra p’e evento aki, bishita facebook.com/beamy- 
ourselves, email beamyourselves@gmail.com of yama 6005895. 


BANCO Dl CARIBE 


OFFICIÉLE KOERSEN TEN OPZICHTE VAN DE ARUBAANSE FLORIN 

GELDIG OP 7 Jul, 2017 EN TOT NADER ORDER 


valuta 

aankoop van publiek 


verkoop aan 


bankpapier 

wissels, CHQ's 
reischeques en 
overboekingen 

publiek 


Ned. Antil. Gulden 

Per ANG 100 

ANG 

98.00 

100.00 

biljetten 

chq./overboeking 

100.20 

100.00 

Amerikaanse dollar 

USD 

1.77 

1.78 


1.80 

Canadese dollar 

CAD 

1.35 

1.37 


1.39 

Zwitserse frank 
(per 100) 

CHF 

184.87 

185.59 


186.39 

Pond sterling 

GBP 

2.23 

2.28 


2.34 

Japanse yen 
(per 10.000) 

JPY 

155.17 

156.59 


158.16 

EURO 
(per 100) 

EUR 

201.41 

203.25 


205.30 

Deense kroon 
(per 100) 

DKK 

26.35 

27.07 


27.87 

Noorse kroon 
(per 100) 

NOK 

20.24 

20.96 


21.76 

Zweedse kroon 
(per 100) 

SEK 

20.12 

20.84 


21.64 




Departamento di Salud Publico ta informa: 

Vacuna cu ta proteha 
contra keintura geel 
ta obtenibel atrobe 


DEPARTAMENTO di Salud Publico 
(DVG) ta informa na comunidad cu e lote di 
vacuna cu ta proteha contra malesa KEINTU- 
RA GEEL (“GELE ICOORTS”) a yega Aruba 
y ta obtenibel na Seccion di Malesanan Con- 
tagioso di Departamento di Salud Publico pa 
solamente 31,- florin. Orarionan cu por pasa pa 
laga aplica e vacuna ta di dialuna pa diabierna 
di mainta 7:45-11:45 y atardi di 1:15-3:30. 

Ta hopi importante pa personan- 
an cu ta bayendo cu vakantie informa 
si nan destinacion ta exigi e vacuna aki. 
Pa mas informacion por tuma contacto cu 
Departamento di Salud Publico na 5224200. 


DB.Z. 


D.V.G 

Women's Club of 
Aruba a representa 
Aruba na California 






DI dia 21 te 27 di juni ultimo, Marva Solagnier, presidente di 
Women’s Club of Aruba pa 2016-2017, a representa WCA na 
e convencion anual di General Federation of Women’s Clubs 
(GFWC) na Palm Springs, Califomia, cu acompañamento di Benita 
Esguerra, lcende ta presidente electo. 

Tabatin un programa bon hinca den otro, intenso y hopi diversifica. 
Como miembro di GFWC, WCA ta cay bou di Southern Region y 
alabes ta cay tambe den e gmpo di International Affiliates, cu Elaine 
Ko- Talmadge como chairman di GFWC International Affiliates. 
E paisnan internacional cu e aña aki a participa na e convencion 
ta Filipinas, Taiwan, Canada y Aruba. 

Como tema e convencion tabatin “It’s Our Time to Shine”. E tempo 
pa briya ta encera oradornan di taya, entretenimento, diferente 
tayer, business, pero locual ta mas importante ta cultiva amistad 
y comparti logronan cu miembronan di e otro clubnan. 

Den e encuentronan social tabatin e bishita na e Celebrity Sites y 
bishita na Palm Springs Aerial Tramway, cu ta un di e atraccionnan 
di aventura di mas grandi na mundo. 

Aruba North League Division Senior 

A biaha p'e Campeonato 
Latino Americano di 
Baseball na St.Thomas, 
US Yirgen Island 



DESPUES cu North y Center a biaha den e divisionnan di 
Little y Junior League, ayera diabierna mainta tempran a toca 
turno n’e seleccion di Aruba North League Division Senior pa 
haci nan biahe p’e pais di St.Thomas, US Virgen Island unda 
nan lo representa Aruba den e campeonato Latino Americano 
di Baseball. 

E eldpo maneha pa manager Roderick Simon lo mester bataya 
fuerte contra e mihornan den nos region pa purba gana e pas- 
ashi pa yega World Series di Senior League cu lo tuma lugar na 
Bangor, Maine. 

Den e Interliga na Aruba, e ekipo di North League y Center 
League a hiba un bataya formal cu den e wega decisivo cu a caba 
super dramatico, unda North a laga Center den tereno. 

Ultimo biaha cu Aruba a triunfa den un Campeonato Latino 
Americano tabata na aña 2011, mientras un aña prome esta na 
2010, Aruba representa e tempo ey pa NAS a logra e titulo mun- 
dial di baseball Senior League na Bangor, Maine. 

E ekipo di Aruba North League lo ta bou maneho di manager 
Roderick Simon, coachnan Anthony Lacle y Eugene Helder, mien- 
tras e hungadornan lo ta Nestor Martis, Eugemar Helder, Jeandre 
Jacopucci, Yerinson Paredes, Arthie Lacle, Edvin Irausquin, Ale- 
jandro Claro, Ashe Ammerlaan, Dwayne Albertsz, Yadier Brete, 
Melkis Pequero, Rivandrick Simon, Benjamin Tromp, Andruw 
Dirksz, Ozzi Webb, Yowalfe Torres. 

Un danki sigur na Lotto, e Loteria di Aruba pa medio di Comision 
di Subsidio cu a yuda subsidia e biahe di e seleccion di Aruba 
North League Division Senior p’e Campeonato Latino Americano 
di Baseball na St. Thomas, US Virgen Island. 


Aruba Center League Division 
Junior a biaha pa Guatemala 

unda nan lo competi den e Campeonato Latino Americano di baseball 



PA di dos aña consecutivo Aruba Center League a gana e derecho 
di representa Aruba den e Campeonato Latino Americano di 
Baseball. Aña pasa nos muchanan a bataya fuerte na St. Maarten, 
mientras e aña ald nan lo mester demostra e mihor di nan mes 
n’e pais Centro Americano, esta Guatemala. 

Na Guatemala, Aruba Center League division Junior lo bataya 
contra e mihor paisnan di Latino America manera Puerto Rico, 
Corsou, Nicaragua, Honduras, Panama, Colombia, Islas Virgines, 
Mexico, Venezuela y Guatemala 1 y 2 mes. 

Den e Interliga di Aruba e aña aki Aruba Center League a hiba 
un bataya fuerte contra di North League unda nan ta cay venci 
den e dos weganan den e rond pre-eliminar, pero den e gran final 
nan ta bin gana North League cu dos wega pa knockout. 

Mester bisa cu nos baseball Little League tin algun aña caba aus- 
ente den e mundial di baseball Junior League cu ta wordo teni na 
e ciudad di Taylor, Michingan y kizas a yega e ora pa nos purba 
yega eynan bek y cu e seleccion aki nos tin e posibilidad. 

E seleccion di Center bou guia di Manager Elwin Rincones hunto 
cu Coachnan Cedric de Cuba y Sandy Roga a prepara nan mes 
debidamente p’e competencia aki. 

E peloteronan cu lo representa Aruba na Guatemala ta Antwone 
Tromp, Ethan de Cuba, Axel Kelly, Egduard Winterdaal, Nathan 
Cruz, BJ Rincones, Shawn Bareno, Brandley Rincones, Rudmar 
Ras, Eugone Flanegin, Adrion Lacle, Kendrey Maduro, Bryan 
Kock, Jean-Marc van der Linden. 

Un danki sigur na Lotto, su Comision di Subsidio cu a yuda sub- 
sidia e biahe di e seleccion di Aruba Center League division Junior 
p’e Campeonato Latino Americano di Baseball na Guatemala. 




www.facebook.com/awemainta , 


fi Online 

E bolichero elite di Aruba 

Kamilah Dammers-Naddall 
lo hunga 4 torneo di PWBA 
na Merca durante luna di juli 



E bolichera local Kamilah Dammers Naddall a biaha pa Merca 
unda e lo hunga 4 torneo den e liga profesional di bowling. 

Tur di e 4 torneonan aki ta parti di e Professional Women’s Bowl- 
ing Association y esaki ta di 3 aña cu Kamilah ta forma parti di 
e PWBA. 

E 4 torneonan lo ta 5-9 juli PWBA St Petersburg - Clearwater 
Open, 12-16 juli PWBA Rochester Open 26-30 juli PWBA Mixed 
Doubles y 31 juli - 6 augustus U.S. Womens. 

E tour completo ta mas of menos 12 pa 13 torneo, pero e atleta 
Dammers cada aña ta purba hunga mas of menos 4 tour stops 
mirando su trabou na Aruba y otro compromisonan cu torneo 
representando nos isla. 

Durante di e PWBA un grupo grandi di profesional di Merca, La- 
tino America, Europa y Asia lo ta formando parti di e torneo ald. 
Siman pasa ainda, Kamilah Dammers-Naddall hunto cu 
Thashaina Seraus y Jeadine Luidens a logra gana medaya 
di Plata pa Aruba den e Weganan Centro Americano y del 
Caribe di Bowling na Guatemala, mientras cu nan a cla- 
sifica p’e Weganan CAC 2018 di Barranquilla, Colombia. 

Un danki sigur na Lotto, e Loteria di Aruba pa medio di Comision 
di Subsidio cu a subsidia e biahe di e bolichero Kamilah Dammers- 
Naddall pa e PWBA Tour na Merca. 


Atleta local Wuill 
Vrolijk rumbo pa World 
U18 Championship 
IAAF na Nairobi, Kenya 



E hoben atleta Wuill Vrolijk hunto cu coach Augustin Dorothal ta 
saliendo pa Africa unda e lo competi den e campeonato mundial 
di atletismo U18. 

E evento lo ta dianan 9-16 juli proximo. Wuill Vrolijk lo competi 
den e disciplina di salto halto, mientras su mihor marca ta 2.02m. 
Mester bisa cu e marca aki ta apenas 4cm leu p’e por clasifica p’e 
mundial. E atleta Vrolijk tin 17 aña di edad. 

E atleta Wuill Vrolijk ta wordo considera un talento grandi na 
Aruba. E hoben atleta di Aruba a logra haci un tremendo papel 
den e recien Carifta Games 2017 cu a tuma lugar na Corsou. E1 a 
logra sobresali den e diferente disicplinanan cu el a eherce. 

No tin duda cu su motivacion y dedicacion e lo por drenta den 
e pasonan di nos atleta elite den e deporte di atletismo, Quincy 
Breell. 

Un danld sigur na Lotto, e Loteria di Aruba pa medio di Comision 
di Subsidio cu a subsidia e biahe di coach Augustin Dorothal cu 
lo guia e atleta Wuill Vrolijk den e World U18 Championship 
LAAF na Nairobi, Kenya. 

Detencion relaciona cu ladronicia 

WILLEMSTAD - Diabierna 7 di juli 2017, alrededor di 4’or 
di marduga, Central di Polis a ricibi yamada cu n’e momento 
ey tin un homber ta kibra pa drenta den un restaurant den 
Rifwaterstraat. Mesora a dirigi un unidad n’e sitio. 

Na yegada di e patruya n’e sitio, e dos sospechosonan a nota 
presencia di e auto di Polis y a aleha for di e sitio. Despues di 
un persecusion cortico na pia tras di e sospechosonan a logra 
di detene un di nan. 

Durante di un investigacion, e agentenan a constata cu e porta 
parti patras di establecimento menciona tabata ldbra. Siguiendo 
cu e investigacion den bisindario, Polis a haya un pata di kabra 
y un sker pa corta hero cu tabata abou na suela, cerca banda 
di e restaurant menciona. 


Polis a confisca e articulonan y a detene e homber sospechoso, 
E.D.A. di 25 aña di edad, naci na Corsou. A presenta e sospecho- 
so dilanti di un Fiscal Auxiliar pendiente pa mas investigacion. 



Tratamento di caso di 
Ivanmi Servilia lo ta 
dia 28 di juli benidero 

WILLEM STAD - E cuidadano Ivanmi Servilia di 27 aña 
di edad e siman aki tabata den sala di Corte pa tratamento di 
su caso pro-forma. Ivanmi Servilia ta sospechá di ladronisia cu 
kiebro den un cas na Cassandraweg. 

Aki e acusado lo a hórta Ipad di marca Apple, mas un otro Ipad, 
renchi di orea cu sét di cadena marca Swarovski, armband, 
laptop y cargador di telefon. 

Tur ta artefactonan cu ta pértenecé na un habitante di fam 
van Velzen. 

E acusado ald a drenta e cas dor di forsa bentana, ldbrando 
glas. E personanan perhudicá tabata den sala di Corte y a splica 
Huez cu nan kier tempo necesario pa prepará nan demanda di 
daño y perhuicio. 

Segun Fiscal mr. Koert e caso ainda no ta cla pa tratamento, 
tin algun otro documento cu lo mester subi mesa ainda. 
Como tal a keda cu Huez a bay di acuerdo cu tratamento di e 
caso aki lo continuá dia 28 di juli awor pa mitar di 10 di mainta. 


Caso di maltrato y 
destruccion cu detencion 

WILLEMSTAD - Diahuebs ultimo, alrededor di 18.12 or, Cen- 
tral di Polis a ricibi notificacion di un caso di maltrato cu a tuma 
lugar na un cas den Saliña. 

Mesora a dirigi un patruya policial n’e sitio. For di un investigacion 
preliminar cu Polis a haci n’e sitio a resultá cu un hómber a maltratá 
un dama y a destrui diferente artfculo den e cas. 

Polis a cuminsá cu investigacion y a bay na un otro cas den Saliña. 
Eynan Polis a topa cu 6 hende hómber di nacionalidad Venezolano 
kendenan no tabatin e documentonan necesario pa por permanecé 
riba nos isla. 

E sospechoso cu un rato promé a maltratá e dama y haci destruc- 
cion den e cas ariba mencioná, tambe tabata entre e 6 hómbernan 
sin documentu. 

Polis a detené tur e hómbernan ald y transportá nan pa Departa- 
mento di Imigracion na Rio Canario. E hómber L.W.G. naci na 
Venezuela di 36 aña di edad a lceda presentá dilanti un Fiscal auxiliar 
kende a ordená su encarcelamento pendiente pa mas investigacion. 
Departamento di Imigracion Rio Canario ta continuá cu investiga- 
cion di e sobra 5 hómbernan pendiente di nan deportacion. 


Pa Omayra Leeflang: 

Sentensia di Apostel Balentina ta un 
señal fuerte contra abuso den iglesia 

WILLEMSTAD - Aunke nos tur tabata lder un sentencia con- 
forme e 20 aña cu Ministerio Publico a exigi contra Orlando Bal- 
entina, nos por ta gradicido cu su abogadonan y casa di Orlando 
Balentina no a logra nan exigencia cu ta libertad. 

Orlando Balentina a drenta e caso aki como apostel y ta terminá 
como un monster/pedofil, asina Omayra Leeflang a duna di conoce. 

Ministerio Publico a logra proba cu Orlando Balentina a abusa sexu- 
almente di tres teenager y sinku hende muher adolesente. 

Pues violacion di 8 victima a keda probá. Un victima so lo tabata 
suficiente pa expresa asco contra un homber kende a presenta su 
mes como sirbido di Dios. 

Prueba di abuso sexual ta hopi dificil, pasobra mayoria biaha e ta 
sosode scondi sin laga niun prueba atras of ta intimidá e victima 
p’e no papia. 

Pesey mester elogiá e investigacion di OM cu a logra proba 8 caso. 

Un punto historico den e caso aki ta cu OM a logra haña un senten- 
cia dil4 aña cu Orlando Salentina no por eherce su funcion. Esaki 
ta un logro hopi grandi, pasobra pastor of apostel di un inlesia ta 
un funcion liber. 

Pero Huez a considerá e pruebanan di OM asina contundente cu el 
a bay di acuerdo cu un destitucion for di funcion pal4 aña. 

Pues Apostel a bira preso condena y un peliger pa liderasgo di un 
misa y di apostel pa pedofil. 

Sinembargo e peliger no a termina. Ni Orlando Balentina ni su esposa 
no a mustra niun sentido di arepentimento, segun Omayra Leeflang. 
Pues e intimidacion y manipulacion di miembronan di iglesia lo 
continua y tin riesgo cu mas victima lo cay. 

Nan a scapa di 10 aña di prizon.... 

Curasoleñonan a sali liber den caso di asesinato! 


WILLEM STAD - Un peso manera un mundo mester a cay for 
di lomba di e dos rumannan Dayni y Davis F., na Hulanda ora cu 
un tribunal di apelacion na Den Haag a absolvé nan den asesinato 
di e chofer di taxi Surinameño, hecho cu a tuma lugar dia 28 di 
februari di aña 2004. 

E chofer di taxi tabata Gerard Denz di 52 aña di edad y te awor 
ainda ta un misterio ta ken a asesiná e taxista. 

Despues di e asesinato Polis a calificá e hecho como un atraco cu a 
bay robes y caminda e victima a haña un tiro di pistol den cabez. 
Nan a hibé hospital caminda el a muri mesun dia. 

Despues di 8 aña di investigacion Polis a arestá un homber kende 
tabata prezo den prizon na Zoetermeer como sospechoso di e 
asesinato. 

Dia 16 di april Polis a arestá su ruman di 26 aña na Rotterdam 
como cómplice. 

E tambe tabata prezo ne momentonan ey, pero na Middelburg pa 
un crimen di violencia. 


E asesinato a tuma lugar den Van Oosterzeestraat na Rotterdam. 

E caso a causa masha conmocion, pasobra e mesun luna di tabatin 
atraco violento riba dos otro chofer di taxi y p’esakinan, Corte a 
condená e dos rumannan, pero e asesinato di Denz mes nan no 
por a resolvé. 

Na aña 2010 Polis a habri e caso di nobo despues cu un di e ruman- 
nan, Dayni, ayama Polis, pasobra a ofrecé un recompensa di 15.000 
euro p’e tip di oro y el a bisa Polisnan ken por tabata e asesino. 
Na lugar di bay tras di e tip di oro nan a concentrá nan esfuersonan 
riba Dayni, kende tabata prezo igual cu su ruman. 

Den promé instancia Corte a condená e dos rumannan na 10 aña 
di castigo di prizon, pero nan a apelá y Ministerio Publico a bolbe 
pidi 10 aña di castigo di prizon. 

Sinembargo ayera mainta Corte di Apelacion a huzga cu e material 
di prueba nobo no ta suficiente pa condená e dos rumannan y a 
ordená nan libertad. 


Tratamento di casonan di 
atraco posponé te 18 óctober 

WILLEM STAD - 4 Acusado, tur ta hóbennan di Bándabou, 
esta di e bario di Westpunt, tabata den sala di Corte pa actonan 
castigabel cometé. 

Ta trata aki di Shandell Hortencia 19 aña di edad, Jeaderon 
Vrutaal di 23 aña di edad, Jearinello Vrutaal di 25 aña di edad 
y Goumirsen Aitatus di 20 aña di edad. 

E cuarteto aki ta acusá di a sera cabes pa horta dia 16 di april 
2016 den algun apartamento cu yama Blue Vieuw Appartments 
cu ta pértenesé na S.y N. Kramp. 

Aki nan a hórta telefon mobil marca Samsung, pótmóni conte- 
niendo 270 dólar Mericano, detayenan personal, yabi di outo, 
yabi di caha di placa y yabi di kamber. 

Nan a drenta e localidadnan mencioná cu cara tapá, cu machete 
y arma di candela bou di menasa di esnan presente. 

Dia 8 di februari 2017 e cuarteto a cometé otro atraco, pero e 
biaha aki na Playa Kallsi, caminda nan a horta telefon y artefac- 
tonan perteneciendo na famia Ronkes. Aki atrobe a presentá cu 
caranan tapa, cu arma di candela y menasando esnan presente, 
gritando y pidiendo pa entregá tur propiedad. 

Na cierto momento a bati un di e victimanan cu bate di baseball 
na cabes. 

Fiscal señora mr. Hato Willems a proponé pa 1 di augustus 
benidero e file final ta entregá n’e abogadonan. 

Pa dia 25 di augustus tratamento di e caso ta continuá pro-forma 
pa duna abogadonan oportunidad pa trece peticionnan relacioná 
cu e investigacion padilanti. 

Dia 18 di óctober pa mitar di 10 lo tin tratamento di e caso riba 
contenido. 


Taimir Every cu castigo di prizon 
pa posecion di arma di candela 

WILLEMSTAD - E acusado Taimir Every di 23 aña di edad 
tabata den sala di Corte e siman ald, pasobra dia 22 di januari 
2017 a méldo Polis cu un cabayero lo ta den posecion di un arma 
di candela. 

E caso aki a presentá pa tratamento dia 26 di april di e aña aki 
caba, pero tabata falta algun detaye pa keda tratá. 

E siman aki Taimir Every a declará dilanti di Huez cu el a laba un 
auto y sacando tur cos for di e auto el a bin rijs riba un arma di 
candela. 

Ta trata aki di un pistol caliber 45. Na momento cu Polisnan a yega 
n’e sitio a nota Taimir Every comportando sumamente sospechoso, 
den e sentido cu el a trata na sconde e arma di candela den e tas. 

Huez mr. Paulides a haci tur sorto di pregunta na Taimir Every, 
pero esaki di ningun manera no a duna un contesta aclaratorio. 
Paldco e kier a sconde e arma di candela, siendo cu e sa masha 
bon con problemático e asunto di arma di candela ta actualmente 
na Corsou y dicon e no bay Polis pa entregá e arma di candela, e 
acusado no a contestá. 

E1 a bisa Huez cu si el a bay Polis, nan lo no a kere. Taimir Every 
a splica Huez cu e mester a laba e auto completo y saca e stulnan, 
anto asina ey a rijs riba e arma di candela cu el a hinca promé den 
un baki. 

E acusado Taimir Every tin un pasado cu husticia ya cu na aña 
2015 el a drenta Alemania ilegalmente y autoridadnan a pone man 
riba dje. 

Fiscal a pidi un castigo di prizon di 18 luna di cua 6 luna condicional 
y un periodo di prueba di 3 aña. 

Huez sinembargo a conclui cu un castigo di prizon di 15 luna di 
cua 6 luna condicional y un periodo di prueba di 3 aña. 

lln preocupacion genuino pa 
un monster-coalicion POR-MEP 


CONTRARIO na hopi pais den mundo unda no tin eleccion 
liber y votacion secreto, na Aruba si pueblo conoce eleccion liber 
y votacion secreto. 

Na Aruba hasta t’asina (ta custumber) cu cada ken cu ta desea, 
adelanta prome cu eleccion ta/sa demostra nan color politico abi- 
ertamente sin miedo/sin spanto. 

Normalmente nos tur ta vota sin miedo y sin ningun presion pa 
ken cu nos lder y pa cua partido politico cu nos kier. 

Na Aruba nos no ta bibando bao di un regimen fascista, ni tampoco 
bao di ningun dictadura. Tur persona ta liber pa haci lolce ta su 
gusto y su kier, contal cu tur loke nos haci ta den e cuadro di nos 
leynan vigente valido. 

P’esey e lema “sin miedo” ta sumamente ridiculo y mal pensa. Ta 
parce cu e partidonan di oposicion continuamente ta trata na in- 
culca den mente di esnan debil tur sorto di sentimiento di miedo. 
Un propagacion di miedo pa un “megadebe” di nos pais. Apesar 
di tal propagacion di e “megadebe” nacional ey, tur partido di 
oposiscion ta loco-loco pa haya poder pa bay goberna. Dicon????? 

Hasta t’asina cu awor tin un propagacion di miedo pa un Gobierno 
sostene pa un mayoria absoluto, tambe di parti di e partido MEP. 
Partido MEP (aworaki den oposicion) a experiencia y ta compronde 
super bon, kico kier men goberna cu mini-partidonan. 

MEP ta yama e mini-partidonan , partidonan “chiripero”. 

Loke si aworaki ta un preocupacion grandi pa un gran parti di 
nos pueblo ta, si despues di eleccion 2017, Aruba mester haya un 
Gobierno di coalicion entre e Plataforma di Odio y Rencor (POR) 
y MEP. 

Dicon? 

Tur persona a compronde dia bieu caba cu existencia di POR ta 
simpelmente pa por haya un chens, unabes den Gobierno, pa bay 
venga tur esnan cu Otmar, Marisol y Andin tin na mente. 

Partido MEP kier bin den gobernacion pa simpelmente continua cu 
e practica di nepotismo. Goberna pa yuda famia y amigo di nan so. 
Nan a mustra esaki y pueblo di Aruba e experiencia esaki caba den 


Pa: Leslie Merkies 

tur e añanan cu nan a goberna e pais aki. 

P’esey nos tin y hunto cu nos, hopi otro mas hende tin e preocupa- 
cion serio y genuino pa nos pais no mester hay’e ta wordo goberna 
pa un monster-coalicion POR-MEP, cu lo converti nos pais den un 
pais cu’n situacion socio-economico-financiero y politico peor cu 
e actual Venezuela. 

Den e añanan cu partido AVP cu’n sosten di un mayoria absoluto 
a goberna Aruba, nos pais a conoce y lceto bay ta conociendo pro- 
greso. Nos no ta ciego. 

Partido MEP ta papiando di kier pa Aruba bay bek manera e tabata 
den e ultimo ocho (8) añanan di nan gobernacion. 

Esaki tabata añanan di tur sorto di crisis y di tumamento di hopi 
medida riba lomba di pueblo, unda a haya Gobierno a ricibi hopi 
placa pa practica di nepotismo. Tur cos na abundancia pa famia y 
amigonan yega na partido y nada p’e resto di pueblo. 

Nos pueblo no kier pasa den añanan ey di amargura atrobe. 

Refineria sera; turismo den decadencia; KLM a stop di bula pa 
Aruba; e linea di barconan “Carnival Cruises” a stop di bin Aruba; 
welga di 6 siman largo pa por haya indexering; APFA (pensioen 
di ambtenaren na werki, casi den bancarota); SVB (pensioen di 
behez di nos grandinan) na rand di bancarota; edificio- y scolnan 
di Gobierno casi ta cay den otro; camindanan na Aruba rond tur 
na werki y asina por sigui. 

Ta cua Gobierno a rescata y drecha mas mihor cu por mayoria di e 
situacionnan doloroso y tristo aki? Esaki ta Gabinete Mike Eman 
1 y 2, cu sosten di un mayoria absoluto. 

P’esey mes nos pueblo, a base di tur e hechonan berdadero (no 
redashi, no noticia falso/fake-news) cu nos sa di pasado di tur nos 
gobernantenan y ex-gobernantenan y e partido aworaki den Gobi- 
erno (AVP) y e partido mas grandi aworaki den oposicion (MEP), 
lo (sa di) haci un evaluacion serio y lo yega n’e conclusion sano, 
cu pa bienestar di nos pais Aruba, e Gobierno y e partido AVP tin 
cu continua cu un mayoria absoluto gobernando nos pais, pa por 
lo menos cuatro (4) aña mas. 

McDonald's ta presenta 
Happy Kids Meal 


Me 3"* 


DURANTE henter luna di Juli, e Happy Kids Meal di McDonald’s ta 
invita muchanan y adulto pa uni nan mes den e mundo di diversion 
hunto cu cos di hunga inspira di Illumination y Universal Pictures, esta 
e popular “Despicable Me 3”. E Happy Kids Meal ta presenta 12 cos di 
hunga cu ta inspira den e Minions mas stima di e pelicula. 

Ta trata aki di “Minion Cohete” cu por hale atras y el lo draai den tur 
direccion; 

“Minion morde lenga” cu ora primi su saco, su lenga lo sali; 

“Minion bula y pasa” cu hopi mucha por hunga cu e Minion aki! Nan 
mester hala e cabuya y cuminsa pasa e cos di hunga. E mucha cu tin e 
Minion ora cu e stop di vibrate, ta perde; 

“Minion tira banana” cu ta tira un banana cu un pitcher; 

“Minion cangreu mordedo” cu ora bo hisa su cabes, un cangreu lo sali 
y su sombre ta cay; 

“Hidrocicleta di Gru” cu ora pusha Gru riba su mini submarin y mira 
con e ta sali bula pa dilanti; 

“Minion hockey chistoso” cu ta dos Minion cu ta lomba cu lomba ta 
baha pa revela e disco di plastic. Muchanan por separa e Minionnan di e 
disco y uz’e pa hinca gol contra su oponente. E ta un cos di hunga ideal 
pa diberti cu un amigo; 

“Minion gira banana” cu ora primi e banananan abou y tira nan den e 
renchi di e Minion; “Hidrocicleta di Lucy” unda e muchanan por slip e 
cos di hunga bay atras riba un superficie plat, pa mira con Lucy ta sali 
bula pa dilanti; 

“Minion hisa peso” cu ora e muchanan primi e boton na e parti patras, 
e Minion ta cuminsa haci ehercicio cu su peso; 

“Minion cu ta move y disfruta” cu ta esun mas anima y bailarin. Ora di 
primi su cabes bay abou por mira con e ta move su brasanan y “Unicomio 
mecedor di Agnes” cu ora pusha Agnes y su unicornio pa dilanti y mira 
con nan balansa di un banda pa otro. 

Illumination, kende a trece na e fanaticonan Despicable Me 3 y e mayor 
exitonan anima di 2013 y 2015, Despicable Me 2 y Minions, ta sigui 


cu e historia di Gm, Lucy, nan yiunan adorabel Margo, Edith y Agnes 
y Minions den Despicable Me 3. Despues cu el a keda kita di Liga Anti 
Yillano door di no a elimina e ultimo homber malo dor di menasa e hu- 
manidad, Gm ta hay’e memey di un crisis di identidad importante. Pero 
ora cu un persona misterioso aparece pa informa Gru cu e tin un mman 
morocho perdi desde hopi tempo -un mman cu desesperadamente ta 
desea di sigui e pasonan despreciabel di su morocho- un ex super villano 
lo descubri bek kico ta sinti di ta malo. 

Steve Carell no ta ripiti solamente su papel manera Gru, pero tambe e 
ta asumi un di dos parti, cu ta esun di Dm, e morocho perdi desde hopi 
tempo. Kristen ta bolbe como e super spion Lucy, mientras Emmy, Tony 
e e ganado di Grammy Trey Parker ta expresa e viyano nobo Balthazar 
Bratt, un ex strea infantil cu ta obsesiona cu e personahe malvado di televi- 
sion cu el a interpreta den añanan 80. Gm ta e enemigo mas formidabel 
y comico te cu e fecha di awe, Bratt ta casi pa tira abou Hollywood... y 
cualkier cu ta pone den su caminda. 

Dirigi pa Pierre Coffin y Kyle Balda, co dirigi pa Eric Guillon y sldrbi pa 
Cinco Paul & Ken Daurio, e pelicula di animacion ta produci pa Chris 
Meledandri di Illumination y Janet Healy y produci pa Chris Renaud. 

Cada restaurant lo conta cu actividadnan entreteni, sorpresanan y we- 
ganan specialmente diseña pa muchanan mas chikito por stimula su 
imaginacion, diberti y siña hunto cu nan famia y e edicion nobo di Happy 
Kids Meal di McDonald’s. 

Awa, juice natural sin sucu, fruta fresco, dessert lacteo, cheese burger 
y porcion di batata ta algun di e productonan cu Happy Kids Meal ta 
ofrece, cual no ta supera 600 caloria. 

McDonald’s su Happy Kids Meal ta cumpli cu e exigencianan energetico 
cu e Organisacion Mundial di Salud ta recomenda y cada mucha cu 
bishita McDonald’s por eligi entre e amplia variedad di opcion ald. Pa 
mas informacion bishita www.mcdonalds.com . 

Detencion di dos stranhero sin documento 



WILLEMSTAD - Diabiema 7 di juli 2017, alre- 
dedor di 3:30 di marduga, Central di Polis a ricibi 
yamada cu na un compleho di apartamento den area 
di Mahuma tin dos stranhero cu probablemente 
no tin documento necesario pa keda na Corsou ta 
bringando. 

Mesora a dirigi un unidad n’e sitio. 

Na yegada di e patmya n’e sitio, doño di e aparta- 
mento a declara na Polis cu no tin niun problema y 
ta su persona hunto cu amigonan ta scucha musica. 
Na mesun momento e agente a mira un hende muhe 
den un di e cambernan di e mesun apartamento y 
cu a cera e porta y no tabata kier a habri e. 

Siguiendo cu e investigacion e agentenan a bay 
controla patras di e apartamento y a topa cu dos 
persona cu a purba pa huy bay for di e sitio. Despues 
di un control a resulta cu nan no tabatin e docu- 
mentonan necesario pa por permanece na Corsou 
y a lceda deteni. 

Ta trata di e homber D.C. di 19 aña di edad y e 
hende muhe Y.C.P.L. di 32 aña di edad, ambos nace 
na Venezuela. 

Departamento di Imigracion Rio Canario a keda 
encarga cu e investigacion y deportacion di e stra- 
nheronan aki sin documento. 

Registra awo! 

Manda bo e-mail na noticia@awemainta.com 

Ridbi AWEMainta tur dia den bo inbox 


YMCA ta da pa cuminsa cu nan Summer Camp 2017 

Ainda tin cuponan pa inscribi muchanan 


E aña aki un biaha mas YMCA Aruba lo ta organisando nan sum- 
mer camp, cual nan ta organisa anualmente. Directora di YMCA, 
Rachel Croes, a splica cu e summer camp ta pa un periodo di 1 
siman, pero YMCA lo ta ofreciendo 4 siman di e camp. 

E summer camp ta inicia dia 10 di juli, e di dos siman ta inicia dia 
17 di juli, e di tres siman lo inicia dia 24 di juli y e ultimo siman 
lo ta dia 31 di juli y ta termina dia 4 di augustus. 

YMCA Aruba lo ta aceptando muchanan pa siman ya cu e camp 
lo ta pa 1 siman y e mayornan por scoge pa inscribi e muchanan 
pa 1 siman, 2 siman, 3 siman of 4 siman. 

“Durante e camp akinan nos lo bay tin diferente actividad”, Rachel 
Croes a expresa. 

Cada siman tin un schedule diferente y ta parti den tema. E activi- 
dadnan lo ta basa rib’e tema. 

E biaha aki YMCA Aruba a scoge e tema di paisnan, unda cu 
e muchanan lo tayer di baile di cultura di cierto pais, lesnan di 
cushinamento di cierto pais, etc. 

E actividadnan lo ta educativo, dibertido, deportivo. 

Lo tene actividadnan den YMCA, pero tambe lo tene actividadnan 
pafo di YMCA. 

“Durante e summer camp, nos ta trata pa tin e muchanan mas 
bezig posibel y duna nan e oportunidad pa cera conoci cu diferente 
deporte, diferente otro organisacion, diferente otro luga”, Rachel 
Croes a enfatisa. 

YMCA Aruba ta traha hunto cu otro luga cu ta duna nan un man 
p’asina nan por bay cu un grupo grandi di mucha. YMCA ta acepta 
un cantidad di maximo 100 mucha pe “Kids Camp” y p’e “Youth 


Camp” nan tin un luga pa 20 hoben. E summer camp pa mucha 
lo ta di 4 te cu 11 aña, mientras p’e youth camp e edad lo ta di 12 
te cu 15 aña. 

Pa participa den e summer camp tin diferente prijs. Muchanan 
cu ta den e programa di Y’s CARE lo paga 75 florin pa siman, e 
muchanan cu ta paga miembresia pa luna y ta haci uzo di e facili- 
dad y descuento cu YMCA tin ta paga 100 florin pa siman, mien- 
tras esnan cu no ta miembro ta paga 125 florin pa siman. Esnan 
cu no ta miembro tin e oportunidad pa bira miembro y por haya 
descuento rib’e camp p’e simannan cu ta bin y p’e october camp y 
otro actividadnan cu tin durante e aña. 

Durante e camp e prijs ta encera transporte y tur diferente sorto di 
actividad. Personanan cu ta duna les di baile lo t’ey, nan lo siña toca 
diferente instrumento y tur esaki ta lceda cubri di cual mayornan 
no mester paga nada acerca. 

Tambe e muchanan y hobennan lo ricibi cuminda cayente cual lo 
ta cushina tur dia p’e coki cu YMCA tin. Adicional e muchanan lo 
haya snack y cos di bebe durante henter dia. 

E orario di e camp lo ta di 8:00 AM te cu 4:00 PM, pero mayornan 
por baha e muchanan prome cu 8:00 AM y YMCA lo tin un tempo 
di espera pa mayornan por busca e muchanan despues di e camp. 

Pa inscripcion por pasa na YMCA Dakota situa na Calabasstraat 
1 of na YMCA San Nicolas situa na Pastoor Hendrikstraat 55. Pa 
pregunta por tuma contacto cu e personal di YMCA na 5823072 
(Dakota) of 5845303 (San Nicolas). 



GRADICIMENTO / INVITACION 

Na nomber di su tata, esposo, juinan, rumanan y demas famianan 
nos kier a manda un palabra di gradicimento pa tur esnan cu 
tawata presente na nos despedida di nos inolvidabel 


$ 


LIZBETH MIREYA DEL VALLE ATENCI0 G0MEZ 

Nos kier a invita boso na 3 sacrificio di misa cu 
lo tuma lugar na Misa San Fransisco na Playa. 
Diasabra 8 juli (7orpm) 

Diadomingo 9 juli (7or pm) 

Diamars 11 juli (7or pm) 

Despues di misa pa 8or lo tin un Rosario na cas. 

Cumana 76 
Oranjestad,Aruba 
Tel: 588-6699 
Fax: 588-6698 
Cel: 593-0857/560-1403 


Ki alegria, ora nan a bisa mi: "Ban cas di Senor!" I awor, 
ata mi aki para na bo porta Senor. 

Salmo 122. 

Cu inmenso dolor na nos curason, pero conforma cu 
boluntad di Dios, nos ta participa fayecimento di nos 
Tata , Ruman, Omo, Padrino y Welo Stima: 



Señor Rey Hoek 

"Papi,Tai, Payo" 

* 6 Januari 1938 - +4 Juli 2017 


Na nomber di su : 

Mayornan: tCornes Hoeky t Juliana Maria Hoek-Kelly 
Esposa: tHenriqueta Maria Hoek-Faro 
Yiunan: Swinda Hoeky yiu 

Dino y Jenny Hoeky yiunan 
Gilbert Hoek 

Jovanca "Anky"y Clive Solognier y yiunan 
Maygualiza Hoeky Elson Kelly y yiunan 
Nietonan: Ulrich Hoek 

Jeremyy Reginald Hoek 
Clifton, Rene y Shamila Solognier 
Davienne Angela y Darlenne Hoek 
Rumanan:tMario Hoeky tJulia Ras-Hoeky yiunan 
tAna Hoeky yiunan 

Jose Hoek y t Filomena Henriquez y yiunan 
Francisco Hoek 

tRamon Hoek y Rubia Hoek-Maduro y yiunan 
Marciano Hoek y Carmen Hoek-Montero y yiunan 
Benito Hoeky yiunan 
Frensy yToribia Hoek 

Sobrina y sobrinonan: Richard, Shirley, Micheal 
(Buchi), Frank (Fita), Mirelia (Lili). Olga, Roy, t 
Jeanette, Mirella, Stella, Juni, Ingrid. Omaira, Marlijn, 
Mirlanda, Daihann, Rino. Susan, Ethline, Nasoushka 
(Uka), Wendeline (Wendy). Jorge Luis, Kenny. Angelo, 
Joyceline, Anthony, Giovanny, Gregory. 

Ihanan: Susan Hoek 

Omaira Henriquez 

Primo y primanan, comer y compernan. Swa y 
cuñanan.Tur su ex-coleganan di Lago y Bushiri Hotel. 
Tur amigonan, bisiña, conocirnan y demas famia. 
Famia: Hoek, Faro, Solognier, Angela, Webb, Kelly, 
Henriquez, Giel, Gil, van der Linden, Schenker, 

Fullinck, Arends,Tromp, Orman, StJago, Dorothal, 
Montero, Baret, Dijkhoff, Mackay, Maduro, Werleman, 
Everon, Jacobs, van Cleef. 

Nos ta invita pa acto di despedida y condolencia, cual 
lo tuma lugar na Aurora Funeral Home diamars 11 di 
juli 2017 di 9'or pa 11 'or di mainta. Despues lo tuma 
lugar acto di Cremacion den seno familiar. 

Lo tin un box disponibel pa un donacion pa un bon 
causa. 

Despensa nos si nos por a lubida algun famia den nos 
tristesa. 


Cumana 76 
Oranjestad,Aruba 
Tel: 588-6699 
Fax: 588-6698 
: 593-0857/560-1403 


"Señor ta mi wardador, mi'n tin falta di nada 
Den cunucu di yerba berde e ta ponemi sosega. 
E ta hibami na awa trankil, 

Pa mi bolbe haña forsa". 

Salmo: 23 

Conforme cu boluntad di Dios, nos ta anuncia 
fayecimento di: 

Cel 



Luisa Manuela 
Marquez-Martinus 

*10-10-1936 - +05-07-2017 
Na nomber di su: 

Yiunan: Danillo, Miriam Marquez-Pourier y yiunan 
Zulay, Peter van Poppel-Marquez 
Aster Marquezy yiu 

Rumannan: Acisclo Martinus, esposa y famia 

Vda.Thelma Giel y famia 
Vda. Filomena Orman y famia 
Vda. Lourdes Paula y famia 
Miguel Martinus y famia 
Vda. Baby Gnecco y famia 
tJudith Martinusy famia 
tJani Martinus 

Raisa y Matheus van Lent y famia 
Erica Martinusy yiu 
Roque Martinusy yiu 

Manera ruman: Rita Dirksz, esposo y famia 

Eddie Stamper, esposa y famia 

Ayudantes: Tina Lanoy 

Fedelvinda Alfonseca 

Demas famia, swa, cuñanan, conocirnan y bisiñanan: 
Martinus, Stamper, Marquez, Maduro, Giel, Orman, 
Paula, Gnecco, Korsen, Dirksz, Zambrano,Thielman, 
van Poppel, Pourier, Amaya, Croes, Lopez, Faro, 
Krozendijk, Robles de Medina, Curlingford, van Lent, 
Ras, Jacobs, de Bruin, Marshall, Hassell, Gibson, 
Rasmijn, Eugenio, St. Jago, Martis, Pieters, Kusmus, 
Casenave 

Acto di entiero ta tuma lugar diasabra 8 di juli 2017 
na Aurora Funeral Home di 9'or pa 11 'or di mainta, 
despues saliendo pa Santana central na Sabana 
Basora. 

Adres pa condolencia: Aurora Funeral Home, 
diabierna 7 di juli 2017 di 7'or pa 9'or di anochi. 

Cumana 76 
Oranjestad,Aruba 
Tel: 588-6699 
Fax: 588-6698 
Cel: 593-0857 /560-1403 


'Amor y fieldad ta topa, husticia y pas ta brasa otro. 
Fieldad ta brota for di tera y husticia ta baha for cielo. 

Husticia lo bai dilanti y pas lo sigui den su paso' 
Conforme cu boluntad di Dios y gradecido na loke a 
haci y nifika pa nos, 
nos ta participa fayecimento di: 



Sr John Milton Marco Anthony 

Mihorconoci como"Gipo" 

^30-04-1947- 103-07-2017 


Su esposa: Apolonia"Jona" Anthony-Roza 

Su rumanan: Jeanne"Jenny"y tMilo 

Vos-Anthony y famia 
Hose y Maaike Anthony-Kreuk y famia 
Evelyne y Juan-Carlos Betancourt-Anthony y famia 
tGerard y Lucia Anthony-Lacle y famia 
Benito'Benny'y Lucia Anthony-Evertszy famia 
Su tantanan: Marvel Tromp y famia 

Josefa Martina y famia 
Emma 'Mamita' Muller y famia 
Su swa/cunja: Nicasio y Carmen Roza-Farro y famia 
Hose y Maria Roza-Semeleer y famia 
Frans y Luciana Roza-Wever 
Theresita y Jossy Eramus-Roza y famia 
Filomena Roza y famia 
Emilia y Tico Guerrero-Roza y famia 
Marianita 'Nini'Janga-Roza y famia 
Su miho amigonan: John Vos, Boy Boezem, Miguel 
Quintero, Papa Summer, Fabio Morillo, 

Edgar Anthony 

Tur su subrino y subrinanan, primo y primanan, 
comer y compernan y hijnan na Aruba, Bonaire, 
Curacaoy Hulanda. 

Demas famia: Anthony, Roza,Vos, Kreuk, Betancourt, 
Lacle, Evertsz,Tromp, Martina, Farro, Semeleer, Wever, 
Erasmus, Guerrero, Janga, Muller, Nicolaas, Haseth, 
Winklaar, Cicilia, Vis, Salsbach, Nectar,Boezem. 

Su ex-coleganan di Cuerpo Policial 

Disculpa nos si den nos tristeza nos por a lubida un of 

mas nomber di famia. 


Dia di condolencia lo tuma luga Diasabra 8 juli 2017 
for di 7'or pa 9'or di anochi na Aurora Funeral Home. 

Acto di entiero lo tuma luga Diamars 11 di juli 2017, 
di 2'or pa 4'or di atardi na Aurora Funeral Home, 
despues saliendo pa Santana Sabana Basora. 

Nos ta lamenta cu despues di entiero no por ricibi 
bishita di condolencia na cas. 

The LORD is my shepherd; I shall not want. He maketh me to 
lie down in green pastures: He leadeth me 

beside the still waters. He restoreth my soul: 

Psalm 23:1 

It is with deep sorrow that we annourice the death of our 
beloved, husband, father, grandfather, great grandfather, 
uncle, cousin and godfather. 

Mr. Laban 
John Pope 

Also known as: Mr. Pope, 
John, Pope, Richard 

Sunrise: 18th of October, 

1926 in Carriacou, Grenada 
Sunset: 27thofJune, 

2017 in Aruba 

Leftto mourn his loss: 
Hiswife: FacileLucian 
Pope- Jeremy 

His children: Shirley Pope & Fam (Aruba) 

Norma Soverall-Pope & Family (USA) 

Laurel Romijn-Pope & Family (Aruba) 

Freddy Pope & Fam (Holland) 

Elisabeth J. Pope & Fam (Aruba) 

Debbie van der Woerd-Pope & Fam (Holland) 
Eudora Letts-Friday & Family (USA) 

Arthur Langaigne & Fam (USA) 

Louise Joseph & Fam. (England) 

Esther & Fam. (Grenada) 

Carlos Arrindell & Fam. (Holland) 

Alvin Arrindell & Fam.(Holland) 

Jean Patsy Kort-Hutchinson & Fam (Aruba) 
tKenneth Hutchinson & Fam. 

Linda Hutchinson & Fam. (Aruba) 

Ruth Janga Holland) 

Analia & Fam (Aruba) 

His former wife: Laura V. Friday (Miss Gracie) 

Sisters-in-law: Olga Pope-Bristol & Fam. (England) 

Edlyn Jeremy & Fam. (St. Maarten) 
Brothers-in-law: Dairius Wilthshire & Fam. (Dominica) 

Sion Jeremy & Fam.(USA) 

Sons of Lucian Pope - Jeremy: 

Michael Stouten & Family Tortola (British Virgin Islands) 
Lennox Stouten & Family Washington (USA) 

Grandchildren, great grandchildren and great great 
grandchildren, nieces, nephews and cousins in: 

Aruba, Carriacou, Grenada, England, Holland, U.S.A,Trinidad 
&Tobago. 

Close friends:Mrs.Bharti Daryanani, Harriette Matthews, 

Alvin Howell & fam, Danny & Family, Neville & fam. 
Neighbours: Marion Mc Lennon & fam, Rebecca 

Baptist & fam, Bernadeth Joseph 
Caretaker: SheilaTelesford 

Families: Pope, Jeremy, Javois, Bristol, Pinas, Wever, 
Soverall, Romijn, Muller, Roosberg, v.d. Woerd, Letts, 
Trottman, Langaigne, Joseph, Hutchinson, Richardson, 
Jansen, Janga, Cummings, John, Baptiste, Arrindell, Friday. 

The Methodist Men's Fellowship and members of The 
Wesley Methodist community 
All members of the Carriacou, Grenada and Dominica 
society in Aruba. 

Condolences: Thursday, July 6th, 2017 at Aurora Funeral 
Home from 7pm - 9 pm 

Funeral ceremony 

We invite all family members, neighbors and friends to the 
funeral service which will take place on 
Saturday, July 8th, 2017 at 3:30 p.m. at the Wesley Methodist 
Church in Long Fellowstraat, Oranjestad. 
(behindTalkoftheTown Hotel) 

The body of the late Laban John Pope will be laid out in the 
Wesley Methodist Church in Oranjestad from 1:30 p.m. - 3:30 
p.m. followed by the funeral service. 

Burial: Sabana Basora Public Cemetery 

A special thankyou to: Rev. Nicola Glasgow-Barrette and the 
entire Methodist Circuit, Dr.Thuis, FAVI, White &Yellow 
Cross. 



RESTIN PEACE. 
WE LOVE YOU. 


*i¥<uKeJ& (Jnematontt 

Nahum 1:7 

DE HERE is goed. Hij is een sterke Helper in tijd van 
nood. Hij zorgt voor de mensen die op Hem vertrouwen. 
Met groot verdriet in ons hart en met de wil van God 
maken wij het overlijden bekend van: 



Ericho JimmyTjon Kon Sang 

ook bekend als y, Chino " 

* 26-10-1976-t 03-07-2017 

Namens: 

Vader: GeorgeTjon Kon Sang 
Moeder: Beatrice Tjon Kon Sang - Ho Asjoe 
Broer en gezin: Duncan, Angelica en kinderen 
Zus en gezin: Priscilla, Daniel en kind 

Ooms en tantes: t Tante Angeline de Cuba - van Thol 
Tante: Jessie vanThol 

tTante Alice Maduro- Ho Asjoe 
Oom Elmer en tante Sandra Ho Asjoe 
Oom Geoffrey en tante Annie Ho Asjoe 
Tante Marina en oom Juan Ortiz - Ho Asjoe 
t Oom Anton en tante Sajien Tjon Kon Sang 
Tante Johanna en t oom William Busropan - 
Tjon Kon Sang 

Tante Agnes en t oom Asien LieTjsoen 
Kiem -Tjon Kon Sang 

Oom Raymond en tante HelenTjon Kon Sang 
Tante AnnieTjon Kon Sang 

Neven en nichten: Maureen, Sandra, Amien en 
StevenTjon Kon Sang 

William, Brian en Marcel Busropan 
Olton, Joan, Milton, Andreen Pearl LieTjsoen Kiem 
Debbie en SheridaTjon Kon Sang 
LeonTjon Kon Sang 
Mayra de Cuba 

Patrick, Peggy, Melinda en Meridith Spong 
Nicole en Janice Maduro 
Xavier, Jean-Yves en Raissah Ho Asjoe 
Mitchel, Elrick en Ryan Ho Asjoe 
Juanama en Jullian Ortiz 

Overige familieleden, vrienden en kennissen van de 
familie. 

Gelegenheid tot afscheid nemen en condeleances zal 
zijn te Royal Funeral home op dinsdag 11 juli 2017 
van 19-21 uur, en op woensdag 12 juli tussen 9-11 
uur waarna de crematie zal in familiekring plaatsvin- 
den. 

Gelieve geen rouw beklag aan huis. 


Cumana 76 
Oranjestad,Aruba 
Tel: 588-6699 
Fax: 588-6698 
: 593-0857/560-1403 


Ningun hende sa kico ta BIDA 
Solamente cu bo a hay'e. 

Y di tur e misterio aki 
Bo sa cu Dios ta e comienso y e fin. 

No recorda mi den e dianan tristo Recorda mi den e 
splendor di solo Recorda con mi tabata Ora ainda mi 
tabata por a haci tur cos. 



ççfimaal ÇJtrne 


A fayece tragicamente 



Tino Ruiz 


NosTino stima, lagrima- y flornan por seca 
Pero bo imagen y recuerdonan 
Lo keda semper bibo den nos memoria 

Na nomber di su 

mayornan: Mary (Mira) Ruiz-Ramos 

Tino Ruiz 

omo-y tantanan: tAngloytNini 

tSeferina (Duduchi) 

Beto, Helen y famia 
Frans (Pancho), Carla y famia 
Aurelio, Rosa y famia 
Maria, Maiky y famia 
Anna, Rolando y famia 
Armandoy famia 
Sheddy y famia 
amiga: Liza Leest 

padrino y madrina: 

Nico Duarte y Chimé Munzenhofer 
primo- y primanan, amigo- y amiganan, famia Ruiz, 
Ramos, Maduro, Farro,Tromp, Franken, Curiel, Kelly, 
Henricus, Sjaw Akian, Roga, Boekhout, tur colega di 
KPA y amigonan di Gym 2BFit y demas famia ta 
participa cu acto di entiero lo tuma luga diaranson 12 
di juli 2017 di 2 or pa 4 or di atardi na misa Santa 
Anna na Noord y despues pa santana catolico di 
Noord. Ocasion pa condolencia: dialuna 10 di juli 
2017 for di 6 or te 9 or di anochi na Aurora Funeral 
Home, Cumana 76. 

Nos ta aprecia den e momento dificil y doloroso aki 
pa por fabor no uza intencionnan politico (brasa- y 
sunchimento). 

Despues di entiero no por ricibi bishita di condolen- 
cia na cas. 

Orario di Biblioteca 
den vakantie grandi 

BIBLIOTECA ta adapta su orario pa vakantie gran- 
di entrante dialuna awor. Biblioteca no ta cera. Den 
vakantie grandi Biblioteca na Oranjestad ta habri 5 dia 
pa siman non-stop di 9’or pa 5’or y tambe diaranson 
anochi di 5’or pa 7’or. 

Ademas, durante vakantie grandi miembronan di Bib- 
lioteca cu ta entrega buki no ta paga boet. 

Pa tur miembro di Biblioteca cu tin buki na cas basta 
dia caba, esald ta un oportunidad ideal pa evita paga 
boet. Y e ta atractivo pa studiante y muchanan di scol 
cu a caba nan aña escolar. Ultimo dia cu esaki por ta 
diabierna 25 di augustus. Un y tur ta bon bini. 


‘pcute'ud (Jneweitonxf 

Cumana #44 ^ Tel: 586-4444 / 733-2906 

E: royalfuneralhome<g>hotmail.com / 593-0857 / 731-5847 

Mira con Dios a salba mi, 

Tur mi confiansa ta den djE, 

Mi n'tin miedo: Señor Dios ta mi forsa, mi refugio. 

E mes t'Esun cu a salba mi. 

Isaias 12:2 

Cu inmenso dolor na nos curason pero conforme cu 
boluntad di Dios nos ta anuncia fayecimento di nos 
ser stima: 



Louis Bislip 

Mihor conoci como"Buchi" 

*25-08—1939 -105-07-2017 
Na nomber di su: 

Casa : Soledad Bislip -Ramirez 

Yiunan : Beatriz, Diego y yiunan 

Luisa,Theo y yiunan 
Angel "Riekito", Gladys y yiunan 
Nelson, Jasmin y yiunan 
Benito, Julian y yiunan 
Rumannan: Istela "Chichi"Tiel-Bislip 

Maria "Marie"Candelaria Angela-Bislip 
Sobrino y sobrinanan : Nelson, Mireya y yiu 

Jacqueline, Oscar y yiunan 

Sheila y yiu 

Danilo 

Marcel y Liliana 

Bon amigo di cas : EfrainTromp 

Primo- y primanan, conocirnan, bisiñanan y amigo- 
nan di cas. 

Demas famia : Bislip, Croes,Tiel, Angela, Maduro, 
Lopez, Britten, de Windt, Rasmijn, Kock, Anthony, 
Garcia-Tovar y demas famia. 

Ta invita pa acto di entiero cu lo tuma lugar na Misa 
Imaculada Concepcion na Sta Cruz diasabra 8 di juli 
2017 di 2'or pa 4'or di atardi. Despues lo sali pa 
Santana Catolico na Sta Cruz. 

Condolencia lotuma lugarna Royal Funeral Home 
diabierna 7 di juli 2017 di 7'or pa 9'or di anochi. 

Despensa nos si den nos tristesa nos por a lubida 
algun persona. 



Caso di maltrato y 
destruccion cu detencion 

WILLEMSTAD - Diabierna 7 di juli 2017, alrededor di 12:16, Central di Polis a 
ricibi notificacion di un caso di maltrato cu ta tuma luga na un cas na Barber. 

Patruya cu a yega n’e sitio a topa un pareha ta lucha cu otro den cura. Na momento 
cu Polis a bay pa atende cu e homber, e homber aki a bira hopi agresivo y coy un bloki 
cu intencion di dal e agente policial cu ne. Polis mester a uza forsa pa calma y detene 
e homber S.Z.O. naci na Corsou di 22 aña di edad. 

Na momento cu Polis tabata transporta e sospechoso pa Warda di Recherche, e tabata 
bati e porta y glas di e auto policial. Na yegada na Warda, e sospechoso a baha for di 
auto dal camara di un periodista y kibra e lens. 

A presenta S.Z.O. dilanti un Fiscal Auxiliar cu a ordena su encarcelamento pendiente 
pa mas investigacion. 


Dialuna 1 0 di juli 

Rosario Bibo na Alto Vista 

DIALUNA 10 di juli, pa 7’or y mey di anochi, lo tin otro Rosario Bibo na Kapel 
di Alto Vista. 

Na e ocasion aki lo gradici Señor y Birgen di Alto Vista pa un otro aña escolar. Un 
aña escolar exitoso pa hopi mucha y hoben, pero kisas tambe menos bon pa otronan. 

Sigur cu tur esnan cu caba nan estudio ta hopi contento y na logro ta gracias na nan 
perseverancia y apoyo ricibi na cas. Na esnan cu no a logra, nan no mester perde animo. 
Ta un experiencia den bida. Y cu un poco mas esfuerso, nan tambe lo ta exitoso den 
futuro. 

Sin duda ta un oportunidad pa gradici Señor pa tur e maestronan cu a dedica hopi 
tempo na yuda esun di mas chikito te na esun mas grandi na scol. Sea ta na scol pre- 
paratorio of scol avansa. 

Naturalmente lo resa p’e esfuerso di mayornan cu a yuda nan yiunan durante henter 
e aña escolar sea cu material of cu apoyo moral. 

Comision organisado ta invita mayornan, hobennan y maestronan pa reuni dialuna 
awo na Kapel di Alto Vista pa 7’or y mey di anochi pa hunto resa e Rosario Bibo. 

#1 Online 


Manda bo E-mall na notIcia@awemainta.com 


awemainta.com 


www.facebook.com/awemainta 



























